**Pécsi Református Kollégium Gimnáziuma, Szakgimnáziuma, Általános Iskolája,**

**Óvodája és Alapfokú Művészeti Iskolája**

**OM azonosító: 027413 🖃 7630 Pécs Engel János József u. 15.**

**OSZTÁLYFŐNÖKI**

**5-8. évfolyam**

**Helyi tantárgyi tanterv**

**A tantárgy órakerete:**

|  |  |  |  |  |
| --- | --- | --- | --- | --- |
| **Évfolyam** | **Heti órakeret** | **Évi órakeret** | **Kerettantervi órakeret** | **Helyi tervezésű órakeret** |
| 5. | 1 | 34 | 34 | 34 |
| 6. | 1 | 34 | 34 | 34 |
| 7. | 1 | 34 | 34 | 34 |
| 8. | 1 | 34 | 34 | 34 |

**A tantárggyal kapcsolatos pedagógiai szervezési megjegyzések: -**

**A tantárgy helyi tantervét kidolgozta:** osztályfőnöki munkaközösség

**BEVEZETŐ**

A közösségi nevelés (osztályfőnöki) óra célja olyan komplex tevékenység, amely magában foglalja az osztályközösségbe tartozó tanulók számára az iskolai értékek közvetítését, az osztályprogramok tervezését, szervezését és lebonyolítását, az osztály tanulmányi, magatartási helyzetének nyomon követését. Mindemellett feladata a Nemzeti alaptanterv kiemelt fejlesztési területeinek, nevelési céljainak, valamint a kulcskompetenciáknak a fejlesztése is.

Valaha a nevelés elsődleges színtere a család ill. a természetes emberi falu-, kisvárosi ill. egyházi közösség volt, ezért az iskola elsődlegesen az oktatással foglalkozhatott. Emberformáló ereje elsősorban a nagyformátumú pedagógus egyéniségeknek volt. Ma tudomásul kell azt vennünk, hogy alapvetően megváltozott az iskola feladata, hiszen ma már nem csak a műveltség átadása, hanem a gyermek személyiségének kibontakoztatása, valamint közösségi emberré formálása is feladata lett. Napjainkban az osztálytanítónak és az osztályfőnöknek gyakran a szülői ház nevelési hiányait is pótolnia kell, természetesen a szülőkkel való együttműködést keresve.

Amikor e tantárgy múltjára tekintünk, azt kell mondanunk, hogy a kezdetekben sokkal személyesebb volt a tanár-diák kapcsolat. A diákok évekre egyetlen mesterhez (magisterhez) kötődtek, s nemcsak tudást, hanem egy életvitelt is elsajátítottak. Jézus parancsa is erre a személyességre, gazdagságra utal, amikor apostolainak nem pusztán a tanítás parancsát adja, hanem azt, hogy tegyék az Ő tanítványaivá a nemzeteket.

Napjainkban az iskola feladata nemcsak a műveltség átadása, hanem a gyermek személyiségének kibontakoztatása, valamint közösségi emberré formálása. Az osztályfőnöki óráknak döntő szerepe van abban, hogy a gyermekben megszülessen a hit és a tudás, valamint a hit és az élet szintézise. Az osztályfőnöknek tisztában kell lennie azzal, hogy a református iskolában ez elsődlegesen az ő feladata, szoros együttműködésben a hitoktatóval és az iskolalelkésszel. Le kell szögeznünk, hogy az egyházi iskolában a heti két hit- és erkölcstanóra mellett is szükséges a heti egy osztályfőnöki óra, és ennek a hit- és erkölcstantól eltérő, egészen páratlan szerepe van. A református iskola oktató munkája egy sajátos közegben zajlik, aminek alapja a résztvevők személyes találkozása az evangélium Krisztusával, amiből személyes öröm és hivatástudat fakad, s ebből következik az egyéni és közerkölcs.

Fontos, hogy mindaz, amit a gyermek az iskolában átél, egy osztályközösség tagjaként éli át. A tanulók legelemibb, legalapvetőbb közössége: az osztály. Ugyanazon iskolára sokszor egészen másként emlékeznek vissza más-más osztályközösséghez tartozó diákok. A tanuló egész életétbefolyásolhatja az, ha az osztályban elszabadulhatnak az indulatok, úrrá lehet az egymás elleni versengés, hogy pusztán egymás mellett élnek a diákok, vagy éppen megtapasztalják a közösségépítés nehézségét és ugyanakkor szépségét is.

***„Te azért a munkának terhét hordozzad, mint a Jézus Krisztus jó vitéze…” 2 Tim 2,3***

A közösség formálás feladatában az **osztályfőnök személye** nagyon fontos. Sokféleképpen lehet valaki jó tanár, és jó osztályfőnök is többféle lehet. Van azonban néhány közös tulajdonságuk: szeretik és tisztelik a rábízottakat, komolyan érdekli őket osztályuk tanulóinak minden adottsága, körülménye, érzése, gondolata, szándéka, cselekedete. Kívánatos, hogy az osztályfőnök egész személyisége sugározza a keresztyén hit, a tudás eredményeit és tanítványainak helyes és teljes képet adjon a világról.

A *Nemzeti alaptanterv* az Alaptörvénnyel összhangban fogalmaz meg olyan **fejlesztési területeket és nevelési célok**at, amelyek amellett, hogy az egyes műveltségi területek, illetve tantárgyak tartalmaiba beépülnek, azok részterületeivé válnak, így a közösségi nevelés órák témaköreit is tematizálják. A közösségi nevelés különösen eredményesen járul hozzá a tanuláshoz és a munkához szükséges képességek, készségek, ismeretek, attitűdök (ezen belül pedig a személyes és személyközi kompetenciák) együttes fejlesztéséhez, az egyéni és csoportos teljesítmény ösztönzéséhez, a közjóra való törekvés megalapozásához, valamint a nemzeti, közösségi összetartozás és a hazafiság megerősítéséhez is.

A tanuláshoz és munkához szükséges készségek közül a társas és kulturális tudatosság, az alkalmazkodókészség, a kezdeményezőkészség, az önmotiváció, a kíváncsiság, a kreativitás, a problémamegoldás, a kommunikáció és az együttműködés fejlesztésére a közösségi nevelés keretében kerül sor.

A személyes készségek közül kiemelt szerepet kap az önismeret, az önállóság, a magabiztosság, az asszertivitás, az önmenedzsment készségek építése, valamint az olyan készségterületek megerősítése, mint a proaktivitás, a kreativitás, a problémamegoldás, a stressz és kudarc kezelése. A személyközi készségek közül a hatékony kommunikáció, a konfliktuskezelés, a csapatmunka, a döntéshozatal és az empátia támogatása mind szerepet kap a közösségi nevelés során.

A közösségi nevelés (osztályfőnöki) tananyaga – más műveltségi területek és tantárgyak kerettantervével ellentétben – nem elsősorban kulcsfogalmakban, hanem nevelési célokban megfogalmazható tartalmak köré épül, amelyeket az osztályfőnök feladata az adott tanulócsoport, osztály igényeihez igazítani. A kerettantervben rögzített tananyag feldolgozásánál tehát az adott tanulócsoport jellemzőit, a csoporttal kapcsolatos pedagógiai célokat és az iskola helyi sajátosságait kell figyelembe venni. A kerettanterv tanulási eredményeit tehát a tanulók egyéni szükségletei, érdeklődése, a tanulók szűkebb és tágabb környezetének jellemzői alapján, a közös tanulási folyamat rugalmas alakításával lehet elérni.

***„Neveljétek őket az Úr tanítása szerint!” Ef 6,4***

***„Csak az a nevelés segít, mely a gyermek lelkét ragadja meg.” Márai Sándor***

A közösségi nevelés (osztályfőnöki) **kerettanterv öt fő témakörből áll**, amelyek a kétévfolyamos szakaszokban szabadon csoportosíthatók:

1. egyén és közösség,
2. a tanulás tanulása,
3. egészségfejlesztés,
4. közlekedésbiztonság,
5. alkalmazkodás és biztonság.

Az ***egyén és közösség*** témakör a hagyományos osztályfőnöki fejlesztő, közösségépítő, szervező és értékelő munkát öleli fel. Ezen belül feladata a személyes és személyközi kompetenciák olyan komplex fejlesztése, amelynek révén a tanulócsoport közösséggé válik, ahol a tanulók átélhetik a csoporthoz tartozás élményét, amely az egyéni problémák és az egyének közötti konfliktushelyzetek megoldására mintát mutat. A pedagógus munkája révén kialakuló csoportkohézió, valamint a közösség befogadó szemlélete a közösségfejlesztés eredményességének egyik leglényegesebb fokmérője. Fontos, hogy a közösségi nevelés során a pedagógus olyan tanulási környezetet alakítson ki, ahol az osztályközösségen, a tanulócsoporton belüli személyek és mikroközösségek éppúgy megélik a közösség gyarapításához tett hozzájárulásukat, mint ahogy maga az osztályközösség vagy a tanulócsoport is megélhetik az iskolai közösséghez, sőt az intézmény tágabb környezetének gyarapításához tett hozzájárulásukat. Emellett az egyéni fejlesztésben az életpálya-építés, az életpálya-tervezés készségei és az életpálya-tanácsadás is fontos hangsúlyt kapnak. Ezeket egészíti ki az önkéntes munkára való felkészülés. Mindezeken túl a közösségi nevelésben kiemelten fontos a Nemzeti alaptantervben is rögzített, a családi és településszerkezeti hátrányokból eredő, az eltérő kulturális és nyelvi elsajátítási lehetőségekhez köthető, valamint a különleges bánásmódot igénylő tanulókhoz illeszkedő fejlesztő tevékenység. Ezekben a feladatokban a pedagógus más pedagógusokkal, a segítő szakterületek (iskolapszichológia, gyógypedagógia, fejlesztő pedagógia), de az egyes érintett területek (például életpálya-tanácsadás, pályaorientáció) szakértő képviselőivel együttműködve, egymást segítve válhat eredményessé.

A ***tanulás tanulásá***nakcélja a tanulási motiváció megőrzése, felkeltése vagy fokozása, a tudás mint érték átadása, valamint az egyes tanulási stílusok megismerése és az ezekhez alkalmazkodó technikák kipróbálása és gyakorlása – mindezeken keresztül saját tanulási stratégiák kialakítása és felépítése. Az úgynevezett fejlődésfókuszú szemléletmód segíti azt, hogy a tanulók a tudás megszerzésébe fektetett munkát értékeljék, higgyenek saját fejlődési képességeikben, a teljesítményükre kapott visszajelzést pedig a továbblépéshez kapott segítségként értékeljék.

Az ***egészségfejlesztés*** célja a megfelelő egészségmagatartás megalapozása. Az ehhez szükséges ismeretek, minták átadása és az egészségmegőrzéshez szükséges motiváció felkeltése, ébren tartása vagy megerősítése a cél. Az egészségfejlesztés témái a személyes élettel, a segítő magatartás gyakorlásával, az intézményrendszerrel és a jövőképpel, valamint a környezettel kapcsolatos területeken nyújtanak iránymutatást a tanulóknak. Az egészségfejlesztéshez kapcsolódó óravázlatok és tananyagok a Nemzeti Köznevelési Portálon érhetők el.

A***közlekedésbiztonság*** célja, hogy a tanulók olyan viselkedésformákat sajátítsanak el és olyan szokásokat alakítsanak ki, amelyek hozzájárulnak a társadalom tagjainak szabálykövető és biztonságos közlekedési magatartásához. A közlekedésbiztonság témáival való foglalkozás elősegíti a közösségi, a gyalogos és a kerékpáros közlekedés során bekövetkező balesetek megelőzését, továbbá felhívja a tanulók figyelmét a fenntartható közlekedési módok előnyben részesítésének fontosságára. A közlekedésbiztonsághoz kapcsolódó tananyagok és segédletek a KRÉTA felületen elérhetők.

Az ***alkalmazkodás és biztonság*** célja, hogy a tanulók megismerjék a bántalmazás típusait, tereit, a bántalmazásban résztvevők szerepeit felismerjék; megismerjenek és elsajátítsanak az életkoruknak megfelelő konfliktuskezelési és resztoratív sérelemkezelési módszereket. A témakör elősegíti a tanulók érzelmi intelligenciájának és szociális kompetenciáinak fejlesztését, az empatikus, biztonságos közösség kialakítását.

**Alapelvek a tananyag feldolgozása során:**

* Az életkori és egyéni sajátosságok figyelembe vételének elve.
* A tevékenység-központú feldolgozás elve.
* Változatos tanulásszervezési megoldások alkalmazása.
* A motiváció elve;
* a gyermekek, a tanulók személyisége tevékenységekben formálódik, fejlődik, melynek feltételei: a tényleges cselekedtetés, gyakoroltatás, a gyermeki aktivitás kedvező körülményeinek megteremtése (légkör, hangulat, tárgyi és személyi feltételek), konkrét feladatok, helyzetek teremtése, amelyek erkölcsi tulajdonságaik, szokásaik, készségeik kifejlődését segítik.
* A tematikus tananyag-elrendezés érvényesülésének elve.
* Esélyegyenlőség elve; - minden gyermeknek legyen lehetősége tehetségének megfelelő tevékenységre, tanulásra.
* Igazodás a gyermekek, a tanulók egyéni fejlődési üteméhez elv.
* A következetesség elve - alapelveiben, módszereiben ingadozás nélküli, igényes, határozott követelmények támasztása tanulóinkkal szemben annak a lehetőségnek nyújtásával, hogy biztosított legyen a gyermekek önállóságának, kezdeményezőképességének, kreativitásának kibontakoztatása,
* A visszajelzés elve - folyamatos jelzések a gyermeki, a tanulói teljesítményekről, a változásokról, a javítások akadályairól.
* A pedagógus irányítószerepe a pedagógiai légkör kialakításában, a gyermekek, a tanulók szellemi, lelki, testi teljesítményeinek kibontakoztatásában, tevékenységeinek szervezésében, személyiségük fejlesztésében jelentkezik.
* Azon elv megvalósulása, mely az együttneveléssel elősegíti a sajátos nevelési igényű tanulók eredményes szocializációját, iskolai pályafutását.

**A legfontosabb célok és feladatok**

* Valóságalapú és ugyanakkor egészen személyes világkép és világnézet kialakításának segítése.
* Az önnevelés, a jellemformálás fontosságának bemutatása, segítségnyújtás ebben.
* A helyes önismeretre építő hivatás-keresés támogatása.
* Tudatosan vállalt életvitel: munka, pihenés, ünneplés harmóniája.
* Emberi kapcsolatteremtések motiválása, a másokért való felelősség tudatosítása.
* A közösségben reális önismeretre építve keresse helyét. Tanuljon meg engedelmeskedni, alkalmazkodni, ha vezetésre termett, ezt szolgálatnak tekintse, kerülje el a karrierizmus kísértéseit.
* Tapasztalja meg és tudatosítsa, hogy a közösségnek milyen nélkülözhetetlen szerepe van személyisége formálódásában.
* Tanulja meg, hogy az ember felelős személyiség. Ki kell alakítani a jogok és kötelességek egyensúly gondolkodását diákjainkban, hogy mindkettőt felelősséggel éljék meg.
* Igazodjék el az emberi kapcsolatok, közösségek világában. Minél szűkebb egy közösség, annál nagyobb a felelősség, ugyanakkor maradjon nyitott a nagyobb közösségek irányában is (pl. osztály, iskola, gyülekezet).
* Tanulja meg annak elkerülését, hogy téves értékmérő eszközök hatása alá kerüljön.
* Törekedjenek testi – szellemi – lelki harmóniában történő életvitelre.
* Segítsék embertársaikat.
* Óvják, védjék, gyarapítsák teremtett világunkat.
* Becsüljék meg a magyar és egyetemes kultúrát, gazdagítsák azt.
* Hagyományainkat tisztelje, szeretettel gondoljon hitvalló őseinkre, magyarságunk, református keresztyén voltunk adja a szilárd alapot.
* A közös imádság, a közös áhítatok, a közös istentiszteletek, a gyülekezet közösségformáló erejének tudatosítása. Ha valakinek egy igét, igei üzenetet adunk – akkor támaszt, új látást, segítséget adtunk neki egy adott szituációban. De ha megtanítjuk rendszeresen és hittel olvasni a Szentírást, akkor örök támaszt, vezetést, örök életre szóló útmutatást adtunk neki. Ugyanerről beszél az Úr Jézus: *„Nemcsak kenyérrel él az ember, hanem minden igével, ami Isten szájából származik”.* (Máté 4,4) Hisszük, hogy Isten igéje az, ami belülről átalakít bennünket, ami gondolatainkat, érzelmeinket és cselekedeteinket egyre inkább Isten akarata szerintivé teszi. Ha megfosztjuk lelkünket ettől az „eledeltől”, akkor keresztyénségünk csak felszínes lesz, nagyon erőtlen és következmények nélküli való.

A közösségi nevelés tantárgy a Nemzeti alaptantervben rögzített **fejlesztési területek és nevelési célok** eléréséhez az alábbi módon járul hozzá:

***Az erkölcsi nevelés:*** Az osztályközösség vagy tanulócsoport normáinak megismerése és betartása, a közös csoportnormák kialakítása hozzájárul a tanulók erkölcsi érzékének, felelősségtudatának és igazságérzetének fejlesztéséhez. A resztoratív technikák megismerése, a békés konfliktuskezelés gyakorlása révén alapvető személyes készségek bontakoznak ki, amelyek mind a személyes életben, mind a munka világában alapot adnak a sikeres helytálláshoz. Javasolt a szoros kapcsolódás a hit-és erkölcstan tantárgyhoz, melynek része az erkölcsi nevelés. A keresztyén értékrend felmutatása és a tanuló bátorítása a saját életébe való adaptálására, alapvető keresztyén erkölcsi normarendszer kialakítása.

***Nemzeti öntudat, hazafias nevelés:*** a közösséghez tartozás megélése, az iskolához és azon belül az osztályközösséghez vagy tanulócsoporthoz való kötődés kialakítása teremti meg az alapját annak, hogy a tanulók az otthont, a lakóhelyet, a szülőföldet, a hazát és népeit megismerjék és megbecsüljék. Az ünnepekre való készülődés, az ünnepekre és jeles napokra való reflexió a közösségi nevelés részét képezik, és mind a magyarságtudat, mind az egyetemes emberi civilizációhoz való kapcsolódás kialakításának fontos eleme. Alkalmat kell biztosítani arra, hogy további ismereteket szerezzenek a helyi nemzetiségi hagyományokról, a lakóhely múltjáról, továbbá a környék, a lakóhely természeti értékeiről, az azokat fenyegető veszélyekről és a megóvásukra tett erőfeszítésekről. Be kell mutatnunk, hogy, felelősséggel tartozunk nemzetünkért, melyet imádságban is hordozhatunk.

***Állampolgárságra, demokráciára nevelés:***A közösségi normák gyakorlása, a közösség életében való aktív részvétel ennek a nevelési területnek megalapozó eleme. A méltányos, szabálykövető, erőszakmentes, egymás tiszteletén alapuló kommunikáció, konfliktus kezelés és együttműködés a demokratikus magatartás alapja. Az iskolai élet demokratikus gyakorlatában elsajátítható felelősségvállalás, közéleti szerep gyakorlása, az egyenlő bánásmódhoz való jog felismerésének képessége és a humanitárius segítségnyújtás.

***Fenntarthatóság, környezettudatosság***

A környezettudatosságra nevelés átfogó célja, hogy az élő természet és a társadalmak fenntartható fejlődését segítse elő a tanulók szemléletformálásával. Így a környezettudatos, a természet kincseit védő, a Föld iránt érzett felelősség kialakításához járul hozzá. Arra hívja fel a tanulók figyelmét, hogy az ember része a természetnek, annak rendszereivel megbonthatatlan egységet alkot, társadalmi és egyéni cselekvései a természet folyamatainak részét képezik. Ez az összefonódás mutat rá az ember, az emberiség és az egyének sajátos felelősségére is. Legyen tudatában annak, hogy Isten bízta azt a különleges feladatot az emberre, hogy „őrizze és művelje” a földet.

A hétköznapokban egyre inkább érik a gyerekeket, a fiatalokat olyan hatások, amelyek sokszor semmibe veszik a természettudományos összefüggéseket, törvényeket. A rajzfilmek butaságaitól kezdve a számítógépes játékok irreális mozzanatain keresztül a reklámok blődségekkel teli információi veszélyesek, és ezzel kapcsolatban egy kritikus gondolkodásmód kialakítása is nagyon indokolt.

Gazdasági és pénzügyi nevelés is része a fenntarthatóságnak. Fontosnak tartjuk, hogy értsék a tanulók a fogyasztásnak a gazdaságot mozgató szerepét, és saját fogyasztói magatartásuk jelentőségét, felelősségét. Az iskolai nevelésnek is fontos szerepe van abban, hogy a tanulók tudatos fogyasztókká váljanak, mérlegelni tudják a döntéseikkel járó kockázatokat, a hasznot illetve a költségeket.

***Az önismeret és a társas kultúra fejlesztés*e:** A közösségi nevelés fontos része a tanulók önismeretének elmélyítése és olyan befogadó közösség kialakítása, amely az egyéni kibontakozást segíti. Az énkép és önismeret fejlesztésében fontos kihasználni azt az érzékenységet, amely az alapvető erkölcsi normák iránti fogékonyságból adódik.

Az egyes témakörökben kiemelt feladat annak tudatosítása, hogy az elsajátított magatartások, normák, szabályok és minták hozzásegítenek ahhoz, hogy felelős döntéseinkkel magunk irányítsuk az egyéni fejlődésünket, sorsunkat és életpályánkat. Célként tűzhető ki az önmegismerés és önkontroll; a felelősség önmagukért; az önállóság; az önfejlesztés igénye és az erre irányuló tevékenységek, valamint ezek eredményeként a személyes méltóság. Az önismeret alapként szolgál a harmonikus közösségi élet kialakításához és a társas kultúra fejlesztéséhez is. A tanítási órákon felhasznált szemelvények, bibliai történetek a reális önismeretet erősítik és bátorítanak az önmagunkért és másokért való felelősségvállalásra, valamint a társas kapcsolatok nyílt, őszinte, empatikus és egymást segítő megélésére.

***A családi életre nevelés:*** A keresztyén nevelés hármas alappilléren nyugszik – keresztyén család, keresztyén gyülekezet és keresztyén iskola. A világban zajló erkölcsi válság miatt a felnövekvő fiatal generációk párkapcsolatra, házasságra és családra vonatkozó értékszemlélete óriási változáson megy át. Emiatt elkerülhetetlen, hogy az iskola foglalkozzon a családi életre, a felelős, örömteli párkapcsolatokra történő felkészítéssel és a szexuális kultúra és magatartás kérdéseivel. Fontos, hogy a tanórákon a tanuló találkozzon pozitív családmintákkal, erkölcsi normák közvetítésével, mely hozzájárul ahhoz, hogy felismerjen és megfogalmazzon családban betöltött szerepeket, feladatokat. A pozitív családi minták, erkölcsi normák segítségével eljuthat annak a felismeréséhez, hogy a család, a harmonikus párkapcsolat, a házasság érték. A harmonikus családi minták közvetítésén túl a felelős kapcsolatok, a konfliktuskezelés, a vitakultúra megalapozására is sor kerül. Ez hozzájárul ahhoz, hogy a tanuló értékelje a család mint közösség jelentőségét és fejlessze a család kiegyensúlyozott, eredményes működéséhez szükséges egyéni kompetenciáit.

***A testi és lelki egészségre nevelés:*** A közösségi nevelés témakörei az egészségmegőrzés szempontjából a legkritikusabb területeket fedik le: a mozgást, a táplálkozást, a személyes higiénét, a testi-lelki biztonságot, a környezeti egészséget, a legfontosabb balesetvédelmi, elsősegélynyújtási ismereteket, a szexuális fejlődést, a társadalmi kapcsolatokat, az élvezeti és kábítószerek hatását. A közösségi nevelésnek különösen fontos szerepe van abban, hogy a családdal együttműködve felkészítse a tanulókat az önállóságra, a testi és lelki (mentális) egészségük megőrzésére és fejlesztésének lehetőségeire, a betegséggel való megküzdés/együttélés módjaira. Hiszen az egészséges életmódra nevelés nemcsak a betegségek megelőzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A foglalkozások során igyekszünk felkészíteni a tanulókat, hogy majd önálló életükben életmódjukra vonatkozóan helyes döntéseket tudjanak hozni, egészséges életvitelt alakítsanak ki, és a konfliktusokat képesek legyenek megoldani. Segítenünk kell a tanulókat, hogy a kockázatos magatartásokhoz és káros függőségekhez vezető szokások kialakulását megelőzhessék.

Fontos a különböző betegségekkel és fogyatékossággal élők iránti tolerancia és empátia kialakítása, az érzékenyítés. Folyamatosan fejlesztenünk kell a beteg, sérült és fogyatékos emberek iránti elfogadó és segítőkész magatartást.

Tudatosítjuk a tanulókban, hogy az egészséges életmód igen sokféle lehet: mindig az aktuális élethelyzettől, kulturális, etnikai, társadalmi csoport hovatartozástól függően mérlegelhető és értékelhető egy adott életmód, szokásrendszer minősége. Valamint azt, hogy az egészséges ember nemcsak testben, hanem lélekben is egészséges.

Tudatosuljuk bennük, hogy a Teremtő szépet, egészségeset alkotott, a káros szenvedélyek Neki nem tetsző dolgok, nem voltak benne Isten terveiben. A káros szenvedély nem más, mint testünknek, az Isten templomának rombolása, és a jó elutasítása.

*„Avagy nem tudjátok-e, hogy a ti testetek a bennetek lakozó Szentléleknek temploma, amelyet Istentől nyertetek; és nem a magatokéi vagytok, mert áron vétettetek meg...” (1 Kor. 6,19-20)*

*„Krisztuséi vagyunk és Ő szolgálatra váltott meg bennünket, mások javáért munkálkodó életre hívott el. Aki pedig feladatra készül, őrizze meg testi épségét, hogy kitartó, türelmes ember maradjon. Vigyázzon elméjének tisztaságára, hogy különbséget tehessen a szent és közönséges között, a tiszta és a tisztátalan között.” (3 Móz. 10,10)*

Fontos továbbá hogy a tanulókat megtanítsuk a szabályok betartására a közlekedésben is, hogy felkészítsük őket az önálló gyalogos közlekedésre, a tömegközlekedési eszközök használatára, az utasbalesetek elkerülésének módjaira.

***Felelősségvállalás másokért, önkéntesség:*** Az osztályközösségben közvetlenül gyakoroltatja a diák a felelősségvállalást, a csoport együtt vállalt feladatainak teljesítésében és a csoportnormák követésében. A segítő magatartás gyakorlásához szükséges egyéni képességek (együttérzés, együttműködés, problémamegoldás, önkéntes feladatvállalás és -megvalósítás) kibontakoztatására a közösségi nevelés számos pedagógiai forgatókönyvet kínál.

***Pályaorientáció:*** Az életpálya-tervezés és -tanácsadás feladata az, hogy a tanuló rendelkezzen egyéni jövőképpel, legyen képes elhelyezni magát érdeklődésének és életkorának megfelelő módon a munka világa kínálta lehetőségekben, és váljék képessé arra, hogy céljai eléréséhez erőfeszítéseket tegyen, beleértve az önmenedzsmentet, a kommunikációs, az együttműködési készségeket, valamint a vezetéssel, a vezetettséggel, a versengéssel és a kudarccal kapcsolatos magatartásmódokat, illetve megküzdési stratégiákat.

A pályaorientáció csak hosszabb folyamat során és csak akkor lehet eredményes, ha a különböző tantárgyak, órán és iskolán kívüli területek, tevékenységek összehangolásán alapul. Tudatosítanunk kell a tanulókban, hogy életpályájuk során többször kényszerülhetnek pályamódosításra. Az iskolának – a tanulók életkorához és a lehetőségekhez képest – átfogó képet kell nyújtania a munka világáról. A legfontosabb pályák, foglalkozási ágak tartalmának, s a hozzájuk vezető utak megmutatása mellett, be kell mutatni az emberi alkotásokban megtestesülő használati, esztétikai, formai és etikai értékeket.

Az egyéni adottságok, képességek megismerésén alapuló önismeret hozzájárul, hogy a tanulók érdeklődésüknek megfelelő területen ismerkedjenek adott pályákkal. Ez a pályaorientáció tanórai és tanórán kívüli tevékenységek összehangolásával, tudatos szervezésével valósulhat meg eredményesen.

***Médiatudatosságra nevelés:***

*„Cél, hogy a tanulók a mediatizált, globális nyilvánosság felelős résztvevőivé váljanak: értsék az új és a hagyományos médiumok nyelvét. A médiatudatosságra nevelés az értelmező, kritikai beállítódás kialakítása és tevékenység-központúsága révén felkészít a demokrácia részvételi kultúrájára és a médiumoktól is befolyásolt mindennapi élet értelmes és értékelvű megszervezésére, tudatos alakítására*. *.” Magyar Közlöny 2012.*

A mindennapi élet értelmes és értékelvű megszervezése és gyakorlása a közösségi nevelés alapfeladata, amelyben az új és hagyományos médiumok felhasználása és tartalmaira való reflexiók révén a médiatudatosságra nevelés is megvalósul – többek között az egyes témakörökhöz kapcsolódó tevékenységeken keresztül. Az osztályfőnöki órákon is feladat a médiatudatosságra nevelés. Fontos hozzásegíteni a tanulót, hogy hatékonyan tudjon keresni a világhálón, kulcsszavak segítségével, s képessé váljon elektronikus gyűjtőmunkát végezni. Törekedni kell arra, hogy az SNI gyermek képességeihez mérten értse az új és hagyományos médiumok nyelvét. Fontos, hogy a tanulók kritikai érzéke fejlődjön a médiatartalmak hitelességét illetően, egyre inkább tisztában legyenek a médiatartalmak megosztásának esetleges veszélyeivel. A református internetes oldalak, lapok, folyóiratok ismerete lehetővé teszi számukra olyan médiatartalmak megismerését, mely a helyes irányba vezeti el őket.

***A tanulás tanítása:*** A pedagógus feladata, hogy a közösségi nevelés révén is erősítse a tudást és az annak megszerzéséhez vezető tanulási folyamatot, a tanulásba fektetett munkát értékelő közösségi szemléletet és értékrendet. Ezen belül kiemelt cél, hogy olyan szemléletmódot erősítsen, amely az elvégzett munkát, a kitartó szorgalmat, a folyamatos próbálkozást és fejlődést jutalmazza. Ezzel a tanuló számára a saját fejlődésébe vetett bizalmat és olyan értéket közvetít, amely a gyarapodásra és a fejlődési képességre helyezi a hangsúlyt. Az egyéni fejlesztés fontos feladata az is, hogy a tanuló tanulási stratégiákkal, tanulási stílusokkal és szokásokkal és saját képességeinek megfelelő módszerekkel találkozzon, amelyek segítségével saját stratégiákat alakíthat ki. Ezek révén a tanuló képessé válik arra, hogy tudását számára megengedhető és eredményes módon fejlessze.

A hatékony tanulás módszereinek és technikáinak az elsajátíttatása, az önművelés igényének és szokásának kibontakoztatása, a könyvtári és más információforrások használata elsősorban a következőket foglalja magában:

* az alapkészségek kialakítása (értő olvasás, íráskészség, számfogalom fejlesztése),
* az előzetes tudás és tapasztalat mozgósítása;
* az egyénre szabott tanulási módszerek, eljárások kiépítése;
* a csoportos tanulás módszerei, kooperatív munka;
* az emlékezet erősítése,
* célszerű rögzítési módszerek kialakítása;
* a gondolkodási kultúra fejlesztése;
* az önművelés igényének és szokásának kibontakoztatása;
* az egész életen át tartó tanulás eszközeinek megismerése, módszereinek elsajátítása.

A **kompetenciák** tekintetében jelentős egyéni eltérések figyelhetők meg a tanulóknál. A fejlesztés az egyéni sajátosságokra épülő differenciált tanulásszervezéssel, tanulásirányítással és bánásmóddal valósul meg. Az sem feledhető, hogy a diákok milyen háttértényezőkkel rendelkeznek az öröklött képességek mellett. Befolyásoló tényező: a mennyiségi és minőségi tanulás folyamata is, de nem mellőzhető a pozitív attitűd sem. A tanítás-tanulás folyamatában a hangsúlyt arra kell fektetni, hogy a kompetenciák fejlesztése folyamatos legyen. A kulcskompetenciák azok a kompetenciák, amelyekre minden egyénnek szüksége van személyes boldogulásához és fejlődéséhez, az aktív állampolgári léthez, a társadalmi beilleszkedéshez és a munkához. Mindegyik egyformán fontos, mivel mindegyik hozzájárulhat a sikeres élethez egy tudás alapú társadalomban.

A közösségi nevelés (osztályfőnöki) kerettanterve a Nemzeti alaptantervben rögzített kompetenciák közül kiemelten foglalkozik az alábbiakkal:

***A kommunikációs kompetenciák:*** A komplex problémák felismerése, értelmezése és csoportos megoldáskeresés, az érvelés, a megbeszélés, a véleménycsere, az érvek ütköztetése módszerének alkalmazása mind a szóbeli, mind az írásbeli kifejezőképességet fejleszti. A tanulókat arra készteti, hogy megtanulják véleményüket összefoglalni, érvekkel alátámasztani, mások véleményét mérlegelni, megbeszélni, közösen megoldásokat keresni.

***A személyes és társas kapcsolati kompetenciák:*** A közösségben betöltött egyéni, egyedi szerep, továbbá a közösség működésének megfigyelése és értelmezése alapot ad e kompetenciák fejlesztésére. A közösségi nevelés során alkalmazott munkaformák – a kötetlen beszélgetésen, csoportos megbeszéléseken, a páros munkákon, a csoportos feladatokon át a közösségi feladatok teljesítésének és a közösségi élmények megélésének és feldolgozásának mozzanatáig – egyenként is és összességében is hozzájárulnak a személyes és társas kapcsolati kompetenciák fejlesztéséhez.

***Az alkotóképesség, a találékony, a saját ötleteket megvalósító alkotás, önkifejezés és kulturális tudatosság kompetenciái:*** A közösségi nevelésben a saját csoporthagyományok megteremtése, az iskolai hagyományok megélése, továbbá a kerettantervi tartalmak feldolgozásához választott, tanulóközpontú munkaformák mind segítik e kompetenciaterület fejlesztését.

***Munkavállalói, innovációs és vállalkozói kompetenciák:*** A közösségi nevelés fontos feladata, hogy foglalkozzon az életpálya-építési, pályaorientációs kérdésekkel, a jövő és jelen munkavállalói kompetenciák előrejelzésével, a fenntartható termelésre és szolgáltatásra való felkészüléssel. A tervező gondolkodás, az életpálya-építés mellett az egyes feladattípusok e terület részkompetenciáit megfelelően fejlesztik.

Az intézmények pedagógiai programja és helyi tanterve lehetőséget biztosít arra, hogy egy-egy tématerületet átfogóan, az egyes tantárgyak tartalmaiba építve vagy tanórán kívüli tevékenységek, továbbá témanapok, témahetek, átfogó iskolai projektek segítségével dolgozzunk fel. Ugyanakkor módszertani szempontból – különösen a közlekedés és a biztonság szempontjából, a megfelelő normakövetés és döntéshozatali képességek kialakításához – kiemelkedően fontos, hogy ezekkel a témakörökkel a tanulók a tanév során többször is, visszatérő alkalmakon találkozzanak.

**A tanulók értékelésének elvei:**

Mint minden értékes nevelői munkához, az osztályfőnökihez is alapvetően hozzátartozik az ellenőrzés és az értékelés. Természetesen itt ezek sajátságos jelleggel rendelkeznek. Az osztályfőnöknek úgy kell ellenőrzési munkáját végeznie, hogy a tanulók megérezzék, hogy ez felelős szeretetből fakad, tehát értük és nem ellenük történik. Az értékelésnek pedig nagyon sokrétűnek kell lennie. Az osztályfőnök értékelő munkája kell, hogy kompenzálja azt az egyoldalúságot, hogy a tanulókat pusztán szellemi képességeik alapján értékelik.

Az osztályfőnök ellenőrzési és értékelési munkájába kapcsolja be osztályát is. Ez a leghatékonyabb eszköz arra, hogy a tanulókban kialakuljon a kollektív felelősség. Itt természetesen le kell építeni az árulkodást, meg kell küzdeni azzal, hogy a kamasz fehérnek-feketének látja a világot, s nagyon nehéz megtanítani őt az árnyalásra és a méltányossági szempontokra. Az osztályfőnök tanítsa és gyakorolja is azt az evangéliumi elvet, hogy bárkinek a hibáját először négyszemközt vele közöljük, s a közösséggel csak azt, ami arra is tartozik. A kipellengérezés, megalázás életre szólóan megsebezheti a gyermeket.   
Minden gyermek esetében fontos, hogy fejlődésüket önmagukhoz mérjük, a sajátos nevelési igényű gyermekek esetében ez talán még fokozottabb kívánalom.

Természetes, hogy az osztályfőnöknek is elemi igénye a sikerélmény, de soha ne feledje, hogy az ő munkája a vetés. A termésből talán valamit megsejtetnek a 20, 30, 40 éves osztálytalálkozók, de valójában egyetlen valaki hivatott a termés begyűjtésére, s ez nem más, mint az Úr.

Az osztályfőnöki tantárgyat érdemjeggyel, nem értékeljük. Osztályzattal történő minősítést sem kapnak a tanulók.

**A tankönyvek kiválasztásának elvei:**

Az osztályfőnöki óráknak nincsen külön tankönyve.

## 5. évfolyam

„Neveljétek őket az Úr tanítása szerint!”

(Ef 6,4)

Az 5. évfolyamon a közösségi nevelés (osztályfőnöki) alapvető feladata a felső tagozatra jellemző közösségi normák és működés gyakorlatának segítése, az osztályközösség építése, az egyén és a közösség kapcsolatának mélyítése, az egyéni és csoportos felelősség tudatosítása, és ezek megéléséhez megfelelő helyzetek, minták és eszközök biztosítása a tanulók számára.

Az ötödik évfolyamon az egyik legfontosabb osztályfőnöki teendő a felső tagozatba lépett tanulók megismerése, az alsó tagozatból a felsőbe történő zökkenőmentes átmenet segítése. A felső tagozat új követelmények elé állítja a tanulót mind a tanulmányi munka, mind az új nagyobb közösségbe való beilleszkedés terén.

Az 5. évfolyamon az értékrend tudatos alapozása kezdődik. Nagyon jelentős példaképek bemutatása, a gyermeket hozzásegíteni ahhoz, hogy ezek által eszményeket válasszon. Az eszményeknek az évek során olyan mélyen kell a gyermekbe vésődni, hogy ezektől se közvélemény, se alkalmi kudarcok ne téríthessék el. Itt kell lerakni mind a reménynek mind az alázatnak az alapjait.

Az egyén és közösség témakörben a hagyományos osztályfőnöki munka kap teret. Ennek – a szervezői, adminisztratív és értékelő munkán túl – kiemelt feladata az együttműködés és a kommunikáció kompetenciáinak fejlesztése. Emellett az osztályközösség vagy tanulócsoport által vállalt feladat teljesítésén keresztül a konfliktusos, együttműködési helyzetekre adott minták és reflexiók, továbbá a folyamat értékelésének eszközei is érdemi fejlesztési lehetőséget kínálnak.

A tanulás tanulása témakörben a fejlődő szemléletmód megalapozása mellett saját tanulási stílus feltárása és az egyes tanulási stílusokhoz igazodó technikák gyakorlása áll középpontban.

Az egészségfejlesztés témakörben a táplálkozás, valamint a mozgás és a gerincvédelem témái segítik a tanulók tájékozódását, a helyes egészségmagatartás megalapozását.

A közlekedésbiztonság témakörében kiemelt hangsúllyal kell átadni a gyalogos közlekedéssel, illetve a közlekedési jelzések hierarchiájával, valamint a jelzőtáblák és az útburkolati jelek szerepével kapcsolatos ismereteket.

Az alkalmazkodás és biztonság témakörben a tanulók érzelmi intelligenciájának fejlesztése a cél. A tanulók megismerik a bántalmazás, a konfliktus és az agresszió fogalmait; megismernek és elsajátítanak az életkoruknak megfelelő konfliktuskezelési módszereket.

**Az 5. évfolyamon kötelező tantárgy alapóraszáma összesen: 34 óra.**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Egyén és közösség | 19 |
| A tanulás tanulása | 3 |
| Egészségfejlesztés | 5 |
| Közlekedésbiztonság | 2 |
| Alkalmazkodás és biztonság | 5 |
| **Összes óraszám:** | 34 |

Iskolánkban hagyományosan a tanév első tanítási napját osztályfőnöki órákkal kezdjük. Ennek óraszáma két óra. Ez alkalommal részesítjük tanulóinkat tűz- és baleset megelőzési oktatásban, beszélgetünk a Házirend előírásairól, ellátjuk a tanévkezdéshez szükséges szervezési feladatokat.

**Témakör: Egyén és közösség**

**Javasolt óraszám:** **19 óra**

### Fejlesztési feladatok és ismeretek:

* ismerkedés egymással és az osztály előtt álló feladatokkal,
* adminisztratív és szervezési feladatok,
* az elfogadott közösségi normák kialakítása,
* a befogadó közösség kialakítása,
* a közös ünnepek, hagyományok megismerése és részvétel azok ápolásában,
* az együttműködés szabályai és módjai az osztályközösségen vagy tanulócsoporton belül,
* a kommunikáció fejlesztése problémahelyzetben és az együttműködés során,
* az egyéni felelősség gyakorlása,
* kommunikáció a csoportban, együttműködési és konfliktushelyzetekben,
* a helyi közösséggel kapcsolatos saját téma feldolgozása,
* a saját és egymás munkájának értékelése, a közösség fejlődésének értékelése.
* A pedagógus felelőssége és lehetősége a reális önismeret továbbfejlesztése, értékeinek folyamatos tudatosítása, a környezettel való harmonikus viszony formálása.
* Az önmegismerés és önkontroll, a feladatokkal vállalt felelősség magatartást irányító tevékenység.
* A kiskamaszok énképe a róluk alkotott vélemények ellenére, az önmagukkal szemben támasztott követelmények, elvárások hatására formálódik.
* Arról kell gondoskodni, hogy egyre kompetensebbnek érezzék magukat saját fejlődésükben

### Javasolt tevékenységek:

* ismerkedő, bizalom- és csoportépítő játékok,
* közös társasjáték készítése vagy társasjátékozás,
* kreatív tabló vagy osztályfal készítése az osztály tagjainak jellemzőivel (például névnap, hobbi),
* a normák rögzítése szerződéskötés vagy közös szabályrendszer megfogalmazásával,
* beszélgetőkör alkalmazása,
* szociometria felvétele és közös megbeszélése,
* kalendárium, osztályblog, napló készítése,
* ünnepségre műsor készítése,
* karácsonyi előadás készítése (szülők, más tanulócsoportok, párhuzamos osztály számára),
* feladatfal készítése,
* helyi témához kapcsolódó tevékenységek megvalósítása (például: iskolatörténet feldolgozása, a nemzeti identitást erősítő programok szervezése, a sajátos nevelési igényű vagy fogyatékkal élő embertársaink elfogadása és segítése),
* az egyes helyzetekben hasznos visszajelző kifejezések gyűjtése,
* helyzetgyakorlatok és csoportos megbeszélések az együttműködéssel, a konfliktusokkal kapcsolatban,
* drámapedagógiai gyakorlatok a vitáról (például: tavi módszer, érzelemszabályozás kártyák),
* játékosított keretrendszer alkotása és alkalmazása egy-egy jelentősebb közös feladat kapcsán,
* osztálynap, -kirándulás szervezése,
* egyéni és társas reflektív gyakorlatok és játékok,
* az értékeléshez kapcsolódó feladatok és játékok,
* egyéni visszajelzések nyújtása,
* páros visszajelző gyakorlatok,
* csoportos beszélgetés,
* adminisztratív és szervezési feladatok ellátása.

**Témakör: A tanulás tanulása**

**Javasolt óraszám:** **3 óra**

### Fejlesztési feladatok és ismeretek:

* a rögzült és a fejlődésfókuszú szemléletmód közötti különbségek felismerése,
* a fejlődésfókuszú szemléletmód jellemzői,
* a hibák és a kudarc szerepe a tanulásban.

### Javasolt tevékenységek:

* önismereti gyakorlatok és feladatok,
* életutak és vallomások feldolgozása (tudósok, sportolók, színészek) – a munkába és fejlődésbe vetett hit megnyilvánulásai és eredményei,
* tanulói gyűjtőmunka kiemelkedően eredményes személyektől elhangzott, fejlődésfókuszú szemléletmód megnyilvánulásairól,
* szemléletmód gyakorlatok: már/még kifejezések gyűjtése, értelmezése, alkalmazása,
* csoportos gyűjtőmunka a közösségben alkalmazandó, a fejlődésfókuszú szemléletmódot megerősítő, bátorító kifejezésekről, megnyilvánulásokról, majd ezek gyakorlása,
* kudarc-megküzdés gyakorlatok, szituációs játékok.

**Témakör: Egészségfejlesztés**

**Javasolt óraszám:** **5 óra**

### Fejlesztési feladatok és ismeretek:

* kiemelt téma 1: a mozgás és a gerincvédelem:
  + osztálytermi tartáskorrekció, a lábizom-erősítés, a térdizom-egyensúly gyakorlatok, valamint a frissítő torna gyakorlása,
  + a gerincfájdalom lényegének és a mozgás gerincvédő szerepének megértése,
  + a relaxáció,
  + a specifikus mozgások stresszoldó és agyfélteke trenírozó hatásai,
  + a figyelem és a testtudat továbbfejlesztése,
  + a digitális eszközök (pl. okostelefon, tablet) használatának gerincre gyakorolt hatása,
  + a mozgás hatása a szív, az erek és a tüdő működésére, a hangulatra, valamint szerepe az ideális testsúly megőrzésében,
  + az egészséges pihenés és alvás (mennyiség, minőség).
  + Az egészségkultúra területén az egészséges életmód, a korszerű táplálkozás, a napi testmozgás szerepéről és jelentőségéről sok ismerettel és tapasztalattal rendelkeznek a tanulók.
* Felkészítésükben az önálló életvitelre, a helyes döntéshozásra, a megelőzésre helyezzük a hangsúlyt.
  + A káros függőségek kialakulásának megelőzésében, a függőséghez vezető szokások kialakulásának megakadályozásával szükséges segítséget nyújtani.
* kiemelt téma 2: a táplálkozás:
  + az étrend minőségének hozzájárulása az aktuális egészségi állapothoz (pl. vashiány, fogszuvasodás, túlsúly), hatásai az idegrendszerre (a tanulás eredményessége, a koncentráció, az iskolai teljesítmény),
  + minőségi és mennyiségi szempontok a táplálkozásban,
  + az ajánlások ismerete és étlaptervezés, a táplálkozási piramis ismerete,
  + a reggeli étkezésnek szerepe van az egészséges táplálkozásban és a helyes életvitelben, az ideális reggeli,
  + a tej, tejkészítmények és tejtermékek fontossága, a gyermeki szervezetben betöltött szerepe,
  + az élelmiszerpazarlásnak a környezetre és a gazdaságra gyakorolt hatásai, az élelmiszerhulladék csökkentése, a maradékok biztonságos felhasználása, szolidaritás azokkal, akiknek nem biztosított a mindennapi, elegendő élelem,
  + ismeretek az alapvető ételkészítési eljárásokról, elkészítési módokról (ezek egészségi, környezetvédelmi és balesetvédelmi vonatkozásairól), a konyhai higiéniáról, továbbá a konyhai eszközök rendeltetésszerű és balesetmentes használatáról,
  + az étellel és italokkal terjedő fertőző betegségek említése és megelőzési lehetőségeik fontossága.
* kiemelt téma 3: a függőségek:
  + a dohányzás, a digitális függőség és a játékszenvedély kialakulásának megelőzésével kapcsolatos ismeretek.

### Javasolt tevékenységek:

* tanulói prezentációk készítése és megbeszélése,
* páros munka,
* beszélgetés meghívott szakemberrel (akár online interjú formájában is),
* mozgásos gyakorlatok és feladatok (testtartást és gerinctudatosságot fejlesztő torna, tartáskorrekciós gyakorlatok),
* a helyes állás és ülés gyakorlása, osztálytermi tartásjavító vagy lábizom-erősítő gyakorlatok végzése,
* relaxációs gyakorlatok és feladatok (villámrelaxáció, csoportos relaxáció),
* a koncentrációt és ügyességet fejlesztő osztálytermi mozgásos gyakorlatok végzése,
* közösségépítő és mozgásos játékok,
* az étlap elemzése és étlap összeállítása,
* egyéni és csoportos reflexió a saját étkezési szokásokra,
* poszter (reklám) készítése a tejtermékekről, illetve a főétkezések tápanyag- és nyersanyag arányairól, vagy különböző ételkészítési eljárásokról csoportmunkában, majd csoportos reflexiók,
* az élelmiszerhulladékokkal kapcsolatos feladatok megoldása,
* közös ötletelés és cselekvés az élelmiszerpazarlás megszüntetésének érdekében,
* reflektív feladatok a testkép és önértékelés témájában,
* infografika elemzése irányító kérdések segítségével,
* ismerkedés az alapvető ételkészítési eljárásokkal és elkészítési módokkal, a konyhai higiéniai előírásokkal, a konyhai eszközök, felszerelések rendeltetésszerű használatával és az alapvető balesetvédelmi szabályokkal.

**Témakör: Közlekedésbiztonság**

**Javasolt óraszám:** **2 óra**

### Fejlesztési feladatok és ismeretek:

* kiemelt téma 1: a gyalogos közlekedés, közösségi közlekedés,
  + a gyalogos közlekedés alapvető szabályai,
  + közlekedés rollerrel, illetve e-rollerrel,
  + a közösségi közlekedés alapvető szabályai.
* kiemelt téma 2: a kerékpáros közlekedés alapvető szabályai (jelzőtáblák, útburkolati jelek, jelzőlámpák stb. – a Közlekedő kisokos alapján),
* a közlekedési szabályok és viselkedési elvárások betartásának elfogadtatása,
* a baleset-megelőzés módjai és eszközei, a segítségnyújtás lehetőségei és korlátai,
* az utasbiztonsági rendszerek megfelelő használata személygépjárműben utazva,
* az érzékelési és útviszonyok forgalombefolyásoló szerepe,
* a mobileszközök használatának kockázatai a közlekedés során,
* a felelősség kérdése – mit tehetek a magam és mások biztonsága érdekében.

### Javasolt tevékenységek:

* ismerkedés a közlekedés különböző módjaival és eszközeivel,
* a közlekedéssel összefüggő jelek és jelzések értelmezése, az általuk közvetített információk feldolgozása páros munkában,
* a baleseti veszélyek és a biztonsági kockázatok felismerése és elhárítása csoportmunkában,
* a 112-es segélyhívó megismerése, mikor kell/szabad hívni, a hívásakor felmerülő kérdések,
* szituációk elemzése több résztvevő szempontjából,
* interaktív vetélkedők, versenyek kollaboratív felületek felhasználásával, összekötve gyakorlati és szituációs feladatokkal (például a BringaSuli alapján),
* a közlekedés és az egészségmegőrzés kapcsolatának felismertetése esetelemzéssel,
* a kész közös anyagok feldolgozása.

**Témakör: Alkalmazkodás és biztonság**

**Javasolt óraszám:** **5 óra**

### Fejlesztési feladatok és ismeretek:

* a közösségi normák kialakítása,
* az érzelmi intelligencia fogalmának megismerése, az érzelem-felismerés és -kifejezés gyakorlása,
* a bántalmazás, a konfliktus és az agresszió fogalma,
* a konfliktuskezelési módszerek megismerése és elsajátítása,
* javaslat: a külső és belső különbözőségek elfogadása, a sztereotípiák, a kirekesztés jellemzői
* az asszertív kommunikáció megismerése,
* a stresszkezelési stratégiák megismerése.

### Javasolt tevékenységek:

* páros munka,
* csoportmunka,
* szerepjáték, drámajáték,
* kérdőívek, tesztek kitöltése,
* szituációs gyakorlatok,
* naplóírás, egyéni reflektív feladat,
* filmek (kisfilmek, filmrészletek) megtekintése és feldolgozása,
* osztályszabályzat készítése,
* vendégelőadók meghívása.

## 6. évfolyam

„Neveljétek őket az Úr tanítása szerint!”

(Ef 6,4)

Az 6. évfolyamon a közösségi nevelés (osztályfőnöki) alapvető feladata a felső tagozatra jellemző közösségi normák és működés gyakorlatának segítése, az osztályközösség építése, az egyén és a közösség kapcsolatának mélyítése, az egyéni és csoportos felelősség tudatosítása, és ezek megéléséhez megfelelő helyzetek, minták és eszközök biztosítása a tanulók számára.

Az 6. évfolyamon az értékrend tudatos alapozása folytatódik. Nagyon jelentős példaképek bemutatása, a gyermeket hozzásegíteni ahhoz, hogy ezek által eszményeket válasszon. Az eszményeknek az évek során olyan mélyen kell a gyermekbe vésődni, hogy ezektől se közvélemény, se alkalmi kudarcok ne téríthessék el. Itt kell lerakni mind a reménynek mind az alázatnak az alapjait.

Az egyén és közösség témakörben a hagyományos osztályfőnöki munka kap teret. Ennek – a szervezői, adminisztratív és értékelő munkán túl – kiemelt feladata az együttműködés és a kommunikáció kompetenciáinak fejlesztése. Emellett az osztályközösség vagy tanulócsoport által vállalt feladat teljesítésén keresztül a konfliktusos, együttműködési helyzetekre adott minták és reflexiók, továbbá a folyamat értékelésének eszközei is érdemi fejlesztési lehetőséget kínálnak.

A tanulás tanulása témakörben a fejlődő szemléletmód megalapozása mellett saját tanulási stílus feltárása és az egyes tanulási stílusokhoz igazodó technikák gyakorlása áll középpontban.

Az egészségfejlesztés témakörben a táplálkozás, valamint a mozgás és a gerincvédelem témái segítik a tanulók tájékozódását, a helyes egészségmagatartás megalapozását.

A közlekedésbiztonság témakörében kiemelt hangsúllyal kell átadni a gyalogos közlekedéssel, illetve a közlekedési jelzések hierarchiájával, valamint a jelzőtáblák és az útburkolati jelek szerepével kapcsolatos ismereteket.

Az alkalmazkodás és biztonság témakörben a tanulók érzelmi intelligenciájának fejlesztése a cél. A tanulók megismerik a bántalmazás, a konfliktus és az agresszió fogalmait; megismernek és elsajátítanak az életkoruknak megfelelő konfliktuskezelési módszereket.

**Az 6. évfolyamon kötelező tantárgy alapóraszáma összesen: 34 óra.**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Egyén és közösség | 19 |
| A tanulás tanulása | 2 |
| Egészségfejlesztés | 5 |
| Közlekedésbiztonság | 3 |
| Alkalmazkodás és biztonság | 5 |
| **Összes óraszám:** | 34 |

Iskolánkban hagyományosan a tanév első tanítási napját osztályfőnöki órákkal kezdjük. Ennek óraszáma két óra. Ez alkalommal részesítjük tanulóinkat tűz- és baleset megelőzési oktatásban, beszélgetünk a Házirend előírásairól, ellátjuk a tanévkezdéshez szükséges szervezési feladatokat.

**Témakör: Egyén és közösség**

**Javasolt óraszám:** **19 óra**

### Fejlesztési feladatok és ismeretek:

* ismerkedés egymással és az osztály előtt álló feladatokkal,
* adminisztratív és szervezési feladatok,
* az elfogadott közösségi normák kialakítása,
* a befogadó közösség kialakítása,
* a közös ünnepek, hagyományok megismerése és részvétel azok ápolásában,
* az együttműködés szabályai és módjai az osztályközösségen vagy tanulócsoporton belül,
* a kommunikáció fejlesztése problémahelyzetben és az együttműködés során,
* az egyéni felelősség gyakorlása,
* kommunikáció a csoportban, együttműködési és konfliktushelyzetekben,
* a helyi közösséggel kapcsolatos saját téma feldolgozása,
* a saját és egymás munkájának értékelése, a közösség fejlődésének értékelése.
* a pedagógus felelőssége és lehetősége a reális önismeret továbbfejlesztése, értékeinek folyamatos tudatosítása, a környezettel való harmonikus viszony formálása.
* az önmegismerés és önkontroll, a feladatokkal vállalt felelősség magatartást irányító tevékenység.
* a kiskamaszok énképe a róluk alkotott vélemények ellenére, az önmagukkal szemben támasztott követelmények, elvárások hatására formálódik.
* arról kell gondoskodni, hogy egyre kompetensebbnek érezzék magukat saját fejlődésükben

### Javasolt tevékenységek:

* ismerkedő, bizalom- és csoportépítő játékok,
* közös társasjáték készítése vagy társasjátékozás,
* kreatív tabló vagy osztályfal készítése az osztály tagjainak jellemzőivel (például névnap, hobbi),
* a normák rögzítése szerződéskötés vagy közös szabályrendszer megfogalmazásával,
* beszélgetőkör alkalmazása,
* szociometria felvétele és közös megbeszélése,
* kalendárium, osztályblog, napló készítése,
* ünnepségre műsor készítése,
* karácsonyi előadás készítése (szülők, más tanulócsoportok, párhuzamos osztály számára),
* feladatfal készítése,
* helyi témához kapcsolódó tevékenységek megvalósítása (például: iskolatörténet feldolgozása, a nemzeti identitást erősítő programok szervezése, a sajátos nevelési igényű vagy fogyatékkal élő embertársaink elfogadása és segítése),
* az egyes helyzetekben hasznos visszajelző kifejezések gyűjtése,
* helyzetgyakorlatok és csoportos megbeszélések az együttműködéssel, a konfliktusokkal kapcsolatban,
* drámapedagógiai gyakorlatok a vitáról (például: tavi módszer, érzelemszabályozás kártyák),
* játékosított keretrendszer alkotása és alkalmazása egy-egy jelentősebb közös feladat kapcsán,
* osztálynap, -kirándulás szervezése,
* egyéni és társas reflektív gyakorlatok és játékok,
* az értékeléshez kapcsolódó feladatok és játékok,
* egyéni visszajelzések nyújtása,
* páros visszajelző gyakorlatok,
* csoportos beszélgetés,
* adminisztratív és szervezési feladatok ellátása.

**Témakör: A tanulás tanulása**

**Javasolt óraszám:** **2 óra**

### Fejlesztési feladatok és ismeretek:

* a rögzült és a fejlődésfókuszú szemléletmód közötti különbségek felismerése,
* a fejlődésfókuszú szemléletmód jellemzői,
* a hibák és a kudarc szerepe a tanulásban.

### Javasolt tevékenységek:

* önismereti gyakorlatok és feladatok,
* életutak és vallomások feldolgozása (tudósok, sportolók, színészek) – a munkába és fejlődésbe vetett hit megnyilvánulásai és eredményei,
* tanulói gyűjtőmunka kiemelkedően eredményes személyektől elhangzott, fejlődésfókuszú szemléletmód megnyilvánulásairól,
* szemléletmód gyakorlatok: már/még kifejezések gyűjtése, értelmezése, alkalmazása,
* csoportos gyűjtőmunka a közösségben alkalmazandó, a fejlődésfókuszú szemléletmódot megerősítő, bátorító kifejezésekről, megnyilvánulásokról, majd ezek gyakorlása,
* kudarc-megküzdés gyakorlatok, szituációs játékok.

**Témakör: Egészségfejlesztés**

**Javasolt óraszám:** **5 óra**

### Fejlesztési feladatok és ismeretek:

* kiemelt téma 1: a mozgás és a gerincvédelem:
  + osztálytermi tartáskorrekció, a lábizom-erősítés, a térdizom-egyensúly gyakorlatok, valamint a frissítő torna gyakorlása,
  + a gerincfájdalom lényegének és a mozgás gerincvédő szerepének megértése,
  + a relaxáció,
  + a specifikus mozgások stresszoldó és agyfélteke trenírozó hatásai,
  + a figyelem és a testtudat továbbfejlesztése,
  + a digitális eszközök (pl. okostelefon, tablet) használatának gerincre gyakorolt hatása,
  + a mozgás hatása a szív, az erek és a tüdő működésére, a hangulatra, valamint szerepe az ideális testsúly megőrzésében,
  + az egészséges pihenés és alvás (mennyiség, minőség).
  + Felkészítésükben az önálló életvitelre, a helyes döntéshozásra, a megelőzésre helyezzük a hangsúlyt.
  + A veszélyhelyzetek egyéni és közösségi szintű kezelésére, a balesetvédelemben.
  + A veszélyes anyagokkal való bánásmódban a helyes kezelésre a megelőzés érdekében.
  + A káros függőségek kialakulásának megelőzésében, a függőséghez vezető szokások kialakulásának megakadályozásával szükséges segítséget nyújtani.
* kiemelt téma 2: a táplálkozás:
  + az étrend minőségének hozzájárulása az aktuális egészségi állapothoz (pl. vashiány, fogszuvasodás, túlsúly), hatásai az idegrendszerre (a tanulás eredményessége, a koncentráció, az iskolai teljesítmény),
  + minőségi és mennyiségi szempontok a táplálkozásban,
  + az ajánlások ismerete és étlaptervezés, a táplálkozási piramis ismerete,
  + a reggeli étkezésnek szerepe van az egészséges táplálkozásban és a helyes életvitelben, az ideális reggeli,
  + a tej, tejkészítmények és tejtermékek fontossága, a gyermeki szervezetben betöltött szerepe,
  + az élelmiszerpazarlásnak a környezetre és a gazdaságra gyakorolt hatásai, az élelmiszerhulladék csökkentése, a maradékok biztonságos felhasználása, szolidaritás azokkal, akiknek nem biztosított a mindennapi, elegendő élelem,
  + ismeretek az alapvető ételkészítési eljárásokról, elkészítési módokról (ezek egészségi, környezetvédelmi és balesetvédelmi vonatkozásairól), a konyhai higiéniáról, továbbá a konyhai eszközök rendeltetésszerű és balesetmentes használatáról,
  + az étellel és italokkal terjedő fertőző betegségek említése és megelőzési lehetőségeik fontossága.
* kiemelt téma 3: a függőségek:
  + a dohányzás, a digitális függőség és a játékszenvedély kialakulásának megelőzésével kapcsolatos ismeretek.

### Javasolt tevékenységek:

* tanulói prezentációk készítése és megbeszélése,
* páros munka,
* beszélgetés meghívott szakemberrel (akár online interjú formájában is),
* mozgásos gyakorlatok és feladatok (testtartást és gerinctudatosságot fejlesztő torna, tartáskorrekciós gyakorlatok),
* a helyes állás és ülés gyakorlása, osztálytermi tartásjavító vagy lábizom-erősítő gyakorlatok végzése,
* relaxációs gyakorlatok és feladatok (villámrelaxáció, csoportos relaxáció),
* a koncentrációt és ügyességet fejlesztő osztálytermi mozgásos gyakorlatok végzése,
* közösségépítő és mozgásos játékok,
* az étlap elemzése és étlap összeállítása,
* egyéni és csoportos reflexió a saját étkezési szokásokra,
* poszter (reklám) készítése a tejtermékekről, illetve a főétkezések tápanyag- és nyersanyag arányairól, vagy különböző ételkészítési eljárásokról csoportmunkában, majd csoportos reflexiók,
* az élelmiszerhulladékokkal kapcsolatos feladatok megoldása,
* közös ötletelés és cselekvés az élelmiszerpazarlás megszüntetésének érdekében,
* reflektív feladatok a testkép és önértékelés témájában,
* infografika elemzése irányító kérdések segítségével,
* ismerkedés az alapvető ételkészítési eljárásokkal és elkészítési módokkal, a konyhai higiéniai előírásokkal, a konyhai eszközök, felszerelések rendeltetésszerű használatával és az alapvető balesetvédelmi szabályokkal.

**Témakör: Közlekedésbiztonság**

**Javasolt óraszám:** **3 óra**

### Fejlesztési feladatok és ismeretek:

* kiemelt téma 1: a gyalogos közlekedés, közösségi közlekedés,
  + a gyalogos közlekedés alapvető szabályai,
  + közlekedés rollerrel, illetve e-rollerrel,
  + a közösségi közlekedés alapvető szabályai.
* kiemelt téma 2: a kerékpáros közlekedés alapvető szabályai (jelzőtáblák, útburkolati jelek, jelzőlámpák stb. – a Közlekedő kisokos alapján),
* a közlekedési szabályok és viselkedési elvárások betartásának elfogadtatása,
* a baleset-megelőzés módjai és eszközei, a segítségnyújtás lehetőségei és korlátai,
* az utasbiztonsági rendszerek megfelelő használata személygépjárműben utazva,
* az érzékelési és útviszonyok forgalombefolyásoló szerepe,
* a mobileszközök használatának kockázatai a közlekedés során,
* a felelősség kérdése – mit tehetek a magam és mások biztonsága érdekében.

### Javasolt tevékenységek:

* ismerkedés a közlekedés különböző módjaival és eszközeivel,
* a közlekedéssel összefüggő jelek és jelzések értelmezése, az általuk közvetített információk feldolgozása páros munkában,
* a baleseti veszélyek és a biztonsági kockázatok felismerése és elhárítása csoportmunkában,
* a 112-es segélyhívó megismerése, mikor kell/szabad hívni, a hívásakor felmerülő kérdések,
* szituációk elemzése több résztvevő szempontjából,
* interaktív vetélkedők, versenyek kollaboratív felületek felhasználásával, összekötve gyakorlati és szituációs feladatokkal (például a BringaSuli alapján),
* a közlekedés és az egészségmegőrzés kapcsolatának felismertetése esetelemzéssel,
* a kész közös anyagok feldolgozása.

**Témakör: Alkalmazkodás és biztonság**

**Javasolt óraszám:** **5 óra**

### Fejlesztési feladatok és ismeretek:

* a közösségi normák kialakítása,
* az érzelmi intelligencia fogalmának megismerése, az érzelem-felismerés és -kifejezés gyakorlása,
* a bántalmazás, a konfliktus és az agresszió fogalma,
* a konfliktuskezelési módszerek megismerése és elsajátítása,
* javaslat: a külső és belső különbözőségek elfogadása, a sztereotípiák, a kirekesztés jellemzői
* az asszertív kommunikáció megismerése,
* a stresszkezelési stratégiák megismerése.

### Javasolt tevékenységek:

* páros munka,
* csoportmunka,
* szerepjáték, drámajáték,
* kérdőívek, tesztek kitöltése,
* szituációs gyakorlatok,
* naplóírás, egyéni reflektív feladat,
* filmek (kisfilmek, filmrészletek) megtekintése és feldolgozása,
* osztályszabályzat készítése,
* vendégelőadók meghívása.

**A fejlesztés várt eredményei 5-6 évfolyamon**

* A témák tananyagtartalmának feldolgozásával ismerje meg saját tanulási útját, sajátítson el különböző új tanulási módszereket.
* Ismerje a felső tagozat megváltozott követelményeit.
* Legyen napirendje.
* Tudja önmaga és mások reális értékelését.
* A témák tananyagtartalmának feldolgozásával ismerje a helyes önismeret kialakítását, a másik ember tiszteletét, érdeklődjön és fogadja el mások véleményét.
* Tudja, hogy eredményeket munkával lehet elérni.
* Ismerje az önművelés különböző lehetőségeit.
* A témák tananyagtartalmának feldolgozásával ismerje a család, a keresztyén család szerepét, a családi munkamegosztás fontosságát. Tudja, a család véd, óv, szeret.
* Törekedjen a testi – szellemi - lelki harmónia megteremtésére.
* Tudja a mozgás fontosságát.
* Tudja azonosítani az 5-6. évfolyamon megismert erkölcsi tanulságokat, ismerje fel a hasonlóságokat, különbségeket.
* A témák tananyagtartalmának feldolgozásával ismerje a különböző területek viselkedéskultúráját.
* A témák tananyagtartalmának feldolgozásával ismerje az egészséges és környezettudatos életrendet, az esztétikus környezetet.
* Legyen képes felismerni a káros környezeti hatásokat.
* Ismerje gyülekezetét, örömmel vállaljon szolgálatokat.
* A témák tananyagtartalmának feldolgozásával ismerje meg helyét az osztályban, a közösségben, fogadja el a közösség normáit.
* Legyen képes az 5-6. évfolyamon megismert fogalmak felidézésére.
* Tudja kritikusan szemlélni cselekedeteit.
* Tudja a kerékpáros közlekedés legalapvetőbb szabályait, baleset esetén az elsősegélynyújtás alapjait.
* Felkészült legyen testileg és lelkileg is egyházi és nemzeti ünnepeinkre. Ismerje egyházunk és nemzetünk sorsfordító eseményeit.
* Tudja, hogy a legnagyobb ajándék az Isteni szeretet.
* Legyen tisztában azzal, hogy miért jó, ha van példaképe.
* Tudja odaajándékozni szeretetét, megértését, türelmét, segíteni akarását a többieknek.
* Legyen képes észrevenni lelkiismerete szavát, ha rossz úton jár.
* Tudja azt, hogy az erőszak elítélendő cselekedet.

## 7. évfolyam

„Neveljétek őket az Úr tanítása szerint!”

(Ef 6,4)

A 7. évfolyamon a közösségi nevelés (osztályfőnöki) célja a korábbiakban megkezdett közösségépítő és egyéni fejlesztő munka folytatása és bővítése, továbbá a felkészítés a továbbtanulásra.

Az egyén és közösség témakörben a hagyományos osztályfőnöki munka kap teret. Ennek – a szervezői, adminisztratív és értékelő munkán túl – kiemelt feladata az életpálya-tervezés és az azt megalapozó önismereti és pályaorientációs munka. Emellett a befogadó közösség gazdagítása, a helyi és a nemzeti hagyományok ápolása, az együttműködéshez szükséges személyes és személyközi készségek fejlesztése kerül előtérbe.

A tanulás tanulása témakörben a kudarcélmény feldolgozási módjai, a megküzdési stratégiák és a fejlődő szemléletmód továbbépítése mellett a saját tanulási stratégiák megalapozására is sor kerül, amelyek a későbbi sikeres továbbtanulást és vizsgázást is segítik.

Az egészségfejlesztés témakörben a káros szenvedélyek és az egészségügyi szolgáltatások témái segítik a tanulók tájékozódását és a helyes egészségmagatartás megalapozását.

A közlekedésbiztonság témakörében a kerékpáros közlekedésre és a közlekedés komplex rendszerként való értelmezésére szükséges helyezni a hangsúlyt.

Az alkalmazkodás és biztonság témakörben a tanulók megismerik a bántalmazás offline és online típusait és szerepeit. A tanulók megismerik a segítő szakemberek munkáját.

**A 7.évfolyamon kötelező tantárgy alapóraszáma összesen: 34 óra.**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Egyén és közösség, pályaorientáció | 21 |
| A tanulás tanulása | 2 |
| Egészségfejlesztés | 4 |
| Közlekedésbiztonság | 3 |
| Alkalmazkodás és biztonság | 4 |
| **Összes óraszám:** | 34 |

**Témakör: Egyén és közösség, pályaorientáció**

**Javasolt óraszám:** **21 óra**

### Fejlesztési feladatok és ismeretek:

* életpálya-tervezés és tanácsadás,
* továbbtanulási tájékoztató és tanácsadás,
* adminisztratív és szervezési feladatok,
* az elfogadott közösségi normák következetes gyakorlása,
* befogadó közösség építése,
* Fejlesszék a beteg, sérült és fogyatékos emberek iránti elfogadó és segítőkész magatartást
* a közös ünnepek, hagyományok megismerése és részvétel azok ápolásában,
* az együttműködés szabályai és módjai az osztályközösségen vagy tanulócsoporton belül,
* az egyéni felelősség gyakorlása,
* kommunikáció a csoportban, együttműködési és konfliktushelyzetekben,
* a helyi közösséggel kapcsolatos saját téma feldolgozása,
* saját és egymás munkájának értékelése, a közösség fejlődésének értékelése.
* Pályaorientáció: Általános célja, hogy segítse a tanulók további iskola és pályaválasztását.
* az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak és a hozzájuk vezető utaknak, lehetőségeknek, alternatíváknak a megismerése tevékenységek és tapasztalatok útján.
* tudatosítanunk kell a tanulókban, hogy életpályájuk során többször kényszerülhetnek pályamódosításra.
* az iskolának – a tanulók életkorához mérten – átfogó képet kell nyújtania a munka világáról.

### Javasolt tevékenységek:

* az életpálya-tervező oldalak alkalmazása,
* az Oktatási Hivatal Pályaorientációs Mérő- és Támogatóeszköz (POM) használata,
* az egyéni készség- és képességmérő tesztek alkalmazása és megbeszélése,
* önismereti tesztek kitöltése és értékelése,
* „élő könyvtár” szervezése különféle szakmacsoportok képviselőivel vagy életpálya-tanácsadó szakemberekkel,
* tanulói kiselőadások az egyes szakmacsoportokról,
* a továbbtanulási lehetőségek és tanulási utak közös feltérképezése,
* egyéni és csoportos tanácsadás a továbbtanulásról,
* részvétel pályaorientációs programokon (például: Lányok Napja, Együtt a Jövő Mérnökeiért Szövetség interaktív gyárlátogatás, helyi vállalatok és középiskolák meglátogatása),
* a jövőbeli távlatos gondolkodást fejlesztő játékok alkalmazása,
* a jövőképről tanulói (vezetett vagy szabad) alkotó egyéni vagy csoportos munka,
* bizalom- és csoportépítő játékok,
* közös társasjáték készítése vagy társasjátékozás,
* kreatív tabló vagy az osztályfal bővítése,
* szociometria felvétele és közös megbeszélése,
* kalendárium, osztályblog, napló készítése,
* normaszegés esetén tanulói mediáció alkalmazása,
* a csoportnormákra reflexió nyújtása, a normák esetleges közös felülvizsgálata,
* a normák rögzítése szerződéskötés vagy a közös szabályrendszer megfogalmazásával,
* beszélgetőkör alkalmazása,
* ünnepségre műsor készítése,
* karácsonyi előadás készítése (szülők, más tanulócsoportok, a párhuzamos osztály számára),
* feladatfal készítése,
* helyi témához kapcsolódó tevékenységek megvalósítása (például: iskolatörténet feldolgozása, nemzeti identitást erősítő programok szervezése, a sajátos nevelési igényű vagy fogyatékkal élő embertársaink elfogadása és segítése),
* az egyes helyzetekben hasznos visszajelző kifejezések gyűjtése,
* helyzetgyakorlatok és csoportos megbeszélések együttműködéssel, a konfliktusokkal kapcsolatban,
* drámapedagógiai gyakorlatok a vitáról (például: tavi módszer, érzelemszabályozás kártyák),
* játékosított keretrendszer alkotása és alkalmazása egy-egy jelentősebb közös feladat kapcsán,
* osztálynap, -kirándulás szervezése,
* az értékeléshez kapcsolódó tevékenységek,
* egyéni visszajelzések nyújtása,
* páros visszajelző gyakorlatok,
* csoportos beszélgetés,
* az adminisztratív és szervezési feladatok ellátása.

**Témakör: A tanulás tanulása**

**Javasolt óraszám:** **2 óra**

### Fejlesztési feladatok és ismeretek:

* a rögzült és fejlődésfókuszú szemléletmód megjelenési formáinak felismerése mások megnyilvánulásaiban és a saját életben,
* a fejlődésfókuszú szemléletmód gyakorlásának módjai,
* a kudarckerülés veszélyei és a kudarccal kapcsolatos megküzdés módjai,
* tanulási stratégiák és szerepük a folyamatos tanulásban és a vizsgára készülésben,
* a vizsgára vagy versenyre készülés legfontosabb feladatai,
* A pedagógus fontos feladata, hogy megismerje a tanulók sajátos tanulási módjait, stratégiáit, stílusát, szokásait.
* Olyan tudást kell kialakítani, amelyet új helyzetekben is lehet alkalmazni.
* Előtérbe kerül az új ötletek kitalálása, azaz a kreatív gondolkodás fejlesztése.
* Ezzel párhuzamosan érdemes hangsúlyt helyezni a tanulói döntéshozatalra, az alternatívák végiggondolására, a variációk sokoldalú alkalmazására, a kockázatvállalásra, az értékelésre, az érvelésre.

Javasolt tevékenységek:

* a kitartó munka szerepe a tudományos vagy technikai felfedezésekben – esettanulmányok feldolgozása,
* a tudomány, a művészetek vagy az ipar területéről ismert kudarctörténetek feldolgozása,
* idézetek gyűjtése a kudarcról és a sikerről,
* a kudarctűrés-képességet fejlesztő, illetve a kudarc értelmezését és kezelését segítő játékok (például siker vagy kudarc gyakorlat),
* tanulási stratégiák kipróbálása, majd vezetett reflexió ezek egyéni eredményességéről,
* a kipróbált tanulási technikák és stratégiák alapján saját tanulási stratégia készítése egyéni munkában,
* SMART cél kitűzése egyénileg, majd beszámoló a közösség számára.

**Témakör: Egészségfejlesztés**

**Javasolt óraszám:** **4 óra**

### Fejlesztési feladatok és ismeretek:

* kiemelt téma 1: az egészségügyi szolgáltatások:
  + a betegség az egészség pillanatnyi vagy tartós hiánya,
  + a háziorvosi ellátás igénybevételének feltételei, az egyes szakrendelések igénybevételének feltételei,
  + a fertőző betegségek hatásai,
  + a hepatitisz B és a HPV betegségek jellemzői, terjedési útjai, a megelőzési módjai, az ingyenes HPV elleni védőoltás jelentősége, a fertőzések terjedési útjai,
  + az immunrendszer tudatos felkészítése a kórokozók ellen,
  + az életveszélyes állapotok felismerése és a laikus ellátás alapjai,
  + az olyan súlyos állapotok felismerése, amikor mentő/ügyelet/háziorvosi ellátás szükséges – a kapcsolódó teendők megismerése,
  + a leggyakoribb balesetek és a baleset-megelőzés alapjai,
  + a laikus elsősegélynyújtás alapjai.
* kiemelt téma 2: a káros szenvedélyek:
  + az alkohol testre és lélekre gyakorolt hatásai, a kulturált alkoholfogyasztás fogalma és jellemzői, a nagyivás és rohamivás fogalma, az ittasság/részegség/alkoholmérgezés fogalma, valamint az alkohol és energiaital együttes fogyasztásának hatásai,
  + a kábítószerekkel és illegális szerekkel kapcsolatos alap- és jogi ismeretek,
  + a drogok testre és lélekre gyakorolt egészségi hatásainak megértése, valamint a szerfogyasztással kapcsolatos „tolerancia” fogalma,
  + a digitális függőség és a játékszenvedély káros hatásainak megvitatása,
  + az egészségkockázat és a személyes felelősség a drogfogyasztás tükrében, majd ennek tudatában a megfelelő döntések megalapozása,
  + a tanulók megküzdési és elutasítási stratégiájának fejlesztése, a „nem fogyasztás” mint követendő minta kialakítása,
  + a droghasználat miatt kialakult egészségi (lelki, testi) következmények,
  + a káros szenvedélyek témájában tanult szakkifejezések alkalmazása, a témával kapcsolatos fogalmakhoz példák társítása, a káros szenvedélyek kapcsán holisztikus szemlélet elsajátítása,
  + a dohányzás, a dohánytermékek, az új típusú elektronikus cigaretták fogyasztásának egészségi hatásai.

### Javasolt tevékenységek:

* kooperatív csoportmunkában információk gyűjtése és rendszerezése,
* szituációs játékok, helyzetgyakorlatok és szerepjátékok,
* önismereti és kooperációs gyakorlatok,
* beszélgetés meghívott szakemberrel (akár online interjú formájában is),
* páros gyakorlatok elsősegélynyújtás témakörben,
* rendhagyó óra szervezése az elsősegélynyújtás oktatására,
* az alkoholbevitellel kapcsolatos adatok értelmezése online alkalmazások segítségével,
* reflektív gyakorlatok,
* kisfilm megtekintése és csoportos beszélgetés,
* beszélgetés a védőoltásokról egészségügyi szakember bevonásával,
* dokumentumfilm megtekintése a védőoltásokról,
* az alkoholfogyasztás mintáinak közös megbeszélése,
* a segélykérés módjainak megbeszélése, a segélyhívás gyakorlása helyzetgyakorlatokon keresztül,
* teendőlista készítése allergiás reakció, allergiás roham, alkoholmérgezés eseteiben,
* a szerhasználattal kapcsolatos visszautasítási stratégiák megbeszélése és gyakorlása helyzetgyakorlatokban vagy akváriumgyakorlatokban,
* a káros szenvedélyek témakörben szókincsbővítés, a szerhasználattal kapcsolatos legfontosabb szakkifejezések és fogalmak megismerése,
* a rendőrségi program (Telefontanú) és a segélyhívó telefonszámok megismerése, a használat gyakorlása helyzetgyakorlatokon keresztül.

**Témakör: Közlekedésbiztonság**

**Javasolt óraszám:** **3 óra**

### Fejlesztési feladatok és ismeretek:

* a közlekedés mint komplex rendszer,
* a láthatóság fontossága a közlekedésben (gyalogosként, kerékpárosként, rolleren),
* a városi, közúti, vízi és légi közlekedés hasonló és különböző vonásainak megismerése,
* útvonaltervezés kerékpárral és közösségi közlekedési eszközökkel: különböző térképek, alkalmazások bemutatása, megismerése,
* az útviszonyokból és a látási viszonyokból eredő problémahelyzetek és megoldásuk (pl. jég),
* a közlekedés során felmerülő etikai dilemmák, konfliktushelyzetek.

### Javasolt tevékenységek:

* a biztonságos kerékpáros közlekedéshez szükséges gyakorlati készségek fejlesztése szituációs gyakorlatok során (tantermen kívüli foglalkozás keretében),
* útvonalterv készítése kerékpártúrához digitális eszközök használatával,
* kockázatvállalás a közlekedésben – vagányság, kihívás, nemet mondás – esetfeldolgozás, csoportmunka,
* döntések és lélekjelenlét – szituációs gyakorlatok, játékos feladatok,
* cselekvőképes tudás, magabiztos közlekedési tudás és helyes morál kialakítása,
* a közlekedés során kialakuló konfliktusok megoldása, kommunikációs és szituációs gyakorlatok.

**Témakör: Alkalmazkodás és biztonság**

**Javasolt óraszám:** **4 óra**

### Fejlesztési feladatok és ismeretek:

* a közösségi normák kialakítása,
* közösségfejlesztés, az önértékelés fejlesztése, normatívák kidolgozása, a közösségi értékrend elfogadása (a másik nézőpontja), a közösségromboló és – építő magatartások felismerése,
* az agresszió megnyilvánulási formáinak megismerése,
* a bántalmazás típusainak, tereinek, szerepeinek felismerése,
* a cyberbullying típusainak megismerése, a netikett elsajátítása,
* Az osztályfőnöki órákon kiemelt feladat a médiatudatosságra nevelés.A tantárgy tanulása hozzásegíti a tanulót, hogy hatékonyan tudjon keresni a világhálón, kulcsszavak segítségével, s képessé váljon elektronikus gyűjtőmunkát végezni. Törekedni kell arra, hogy az SNI gyermek képességeihez mérten értse az új és hagyományos médiumok nyelvét
* Kritikai érzékük fejlődik a médiatartalmak hitelességét illetően, egyre inkább tisztában lesznek a médiatartalmak megosztásának esetleges veszélyeivel.
* a resztoratív sérelemkezelő módszerek alkalmazása,
* a vitakészség fejlesztése,
* az iskolapszichológus tevékenységének és más segítő szolgáltatásoknak a megismerése (pl. Kék Vonal),
* a bizalmi személy szerepe,
* a bullying szereplőinek (elkövető, áldozat, környezet) motivációja, felelőssége,
* jelzés vagy árulkodás,
* érzékenyítés – az egyéni és közös felelősség, a környezet szerepe,
* megoldási lehetőségek offline és online bullying esetén, a segítség lehetséges módjai, forrásai.

### Javasolt tevékenységek:

* páros munka,
* prezentáció készítése digitális és kollaboratív felületen,
* digitális történetmesélés,
* digitális bemutatók, látványos elemek, kisfilmek készítése és feltöltése,
* szakember meghívása a tapasztalati tanulás támogatásához,
* csoportmunka,
* szerepjáték, drámajáték,
* kérdőívek, tesztek kitöltése,
* szituációs gyakorlatok,
* prevenciós médiatár kisfilmjeihez tartozó tanóra megtartása,
* esetfeldolgozás – csoportmunka.

## 8. évfolyam

„Neveljétek őket az Úr tanítása szerint!”

(Ef 6,4)

A 8. évfolyamon a közösségi nevelés (osztályfőnöki) célja a korábbiakban megkezdett közösségépítő és egyéni fejlesztő munka folytatása és bővítése, továbbá a felkészítés a továbbtanulásra.

Az egyén és közösség témakörben a hagyományos osztályfőnöki munka kap teret. Ennek – a szervezői, adminisztratív és értékelő munkán túl – kiemelt feladata az életpálya-tervezés és az azt megalapozó önismereti és pályaorientációs munka. Emellett a befogadó közösség gazdagítása, a helyi és a nemzeti hagyományok ápolása, az együttműködéshez szükséges személyes és személyközi készségek fejlesztése kerül előtérbe.

A tanulás tanulása témakörben a kudarcélmény feldolgozási módjai, a megküzdési stratégiák és a fejlődő szemléletmód továbbépítése mellett a saját tanulási stratégiák megalapozására is sor kerül, amelyek a későbbi sikeres továbbtanulást és vizsgázást is segítik.

Az egészségfejlesztés témakörben a káros szenvedélyek és az egészségügyi szolgáltatások témái segítik a tanulók tájékozódását és a helyes egészségmagatartás megalapozását.

A közlekedésbiztonság témakörében a kerékpáros közlekedésre és a közlekedés komplex rendszerként való értelmezésére szükséges helyezni a hangsúlyt.

Az alkalmazkodás és biztonság témakörben a tanulók megismerik a bántalmazás offline és online típusait és szerepeit. A tanulók megismerik a segítő szakemberek munkáját.

**A 7-8. évfolyamon kötelező tantárgy alapóraszáma összesen: 34 óra.**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Egyén és közösség, pályaorientáció | 23 |
| A tanulás tanulása | 2 |
| Egészségfejlesztés | 3 |
| Közlekedésbiztonság | 2 |
| Alkalmazkodás és biztonság | 4 |
| **Összes óraszám:** | 34 |

**Témakör: Egyén és közösség, pályaorientáció**

**Javasolt óraszám:** **23 óra**

### Fejlesztési feladatok és ismeretek:

* életpálya-tervezés és tanácsadás,
* továbbtanulási tájékoztató és tanácsadás,
* adminisztratív és szervezési feladatok,
* az elfogadott közösségi normák következetes gyakorlása,
* befogadó közösség építése,
* Fejlesszék a beteg, sérült és fogyatékos emberek iránti elfogadó és segítőkész magatartást
* a közös ünnepek, hagyományok megismerése és részvétel azok ápolásában,
* az együttműködés szabályai és módjai az osztályközösségen vagy tanulócsoporton belül,
* az egyéni felelősség gyakorlása,
* kommunikáció a csoportban, együttműködési és konfliktushelyzetekben,
* a helyi közösséggel kapcsolatos saját téma feldolgozása,
* saját és egymás munkájának értékelése, a közösség fejlődésének értékelése.
* Pályaorientáció: Általános célja, hogy segítse a tanulók további iskola és pályaválasztását.
* az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak és a hozzájuk vezető utaknak, lehetőségeknek, alternatíváknak a megismerése tevékenységek és tapasztalatok útján.
* tudatosítanunk kell a tanulókban, hogy életpályájuk során többször kényszerülhetnek pályamódosításra.
* az iskolának – a tanulók életkorához mérten – átfogó képet kell nyújtania a munka világáról.

* Javasolt tevékenységek:
* az életpálya-tervező oldalak alkalmazása,
* az Oktatási Hivatal Pályaorientációs Mérő- és Támogatóeszköz (POM) használata,
* az egyéni készség- és képességmérő tesztek alkalmazása és megbeszélése,
* önismereti tesztek kitöltése és értékelése,
* „élő könyvtár” szervezése különféle szakmacsoportok képviselőivel vagy életpálya-tanácsadó szakemberekkel,
* tanulói kiselőadások az egyes szakmacsoportokról,
* a továbbtanulási lehetőségek és tanulási utak közös feltérképezése,
* egyéni és csoportos tanácsadás a továbbtanulásról,
* részvétel pályaorientációs programokon (például: Lányok Napja, Együtt a Jövő Mérnökeiért Szövetség interaktív gyárlátogatás, helyi vállalatok és középiskolák meglátogatása),
* a jövőbeli távlatos gondolkodást fejlesztő játékok alkalmazása,
* a jövőképről tanulói (vezetett vagy szabad) alkotó egyéni vagy csoportos munka,
* bizalom- és csoportépítő játékok,
* közös társasjáték készítése vagy társasjátékozás,
* kreatív tabló vagy az osztályfal bővítése,
* szociometria felvétele és közös megbeszélése,
* kalendárium, osztályblog, napló készítése,
* normaszegés esetén tanulói mediáció alkalmazása,
* a csoportnormákra reflexió nyújtása, a normák esetleges közös felülvizsgálata,
* a normák rögzítése szerződéskötés vagy a közös szabályrendszer megfogalmazásával,
* beszélgetőkör alkalmazása,
* ünnepségre műsor készítése,
* karácsonyi előadás készítése (szülők, más tanulócsoportok, a párhuzamos osztály számára),
* feladatfal készítése,
* helyi témához kapcsolódó tevékenységek megvalósítása (például: iskolatörténet feldolgozása, nemzeti identitást erősítő programok szervezése, a sajátos nevelési igényű vagy fogyatékkal élő embertársaink elfogadása és segítése),
* az egyes helyzetekben hasznos visszajelző kifejezések gyűjtése,
* helyzetgyakorlatok és csoportos megbeszélések együttműködéssel, a konfliktusokkal kapcsolatban,
* drámapedagógiai gyakorlatok a vitáról (például: tavi módszer, érzelemszabályozás kártyák),
* játékosított keretrendszer alkotása és alkalmazása egy-egy jelentősebb közös feladat kapcsán,
* osztálynap, -kirándulás szervezése,
* az értékeléshez kapcsolódó tevékenységek,
* egyéni visszajelzések nyújtása,
* páros visszajelző gyakorlatok,
* csoportos beszélgetés,
* az adminisztratív és szervezési feladatok ellátása.

**Témakör: A tanulás tanulása**

**Javasolt óraszám:** **2 óra**

### Fejlesztési feladatok és ismeretek:

* a rögzült és fejlődésfókuszú szemléletmód megjelenési formáinak felismerése mások megnyilvánulásaiban és a saját életben,
* a fejlődésfókuszú szemléletmód gyakorlásának módjai,
* a kudarckerülés veszélyei és a kudarccal kapcsolatos megküzdés módjai,
* tanulási stratégiák és szerepük a folyamatos tanulásban és a vizsgára készülésben,
* a vizsgára vagy versenyre készülés legfontosabb feladatai,
* tervezési módszerek (például SMART célok kitűzése).
* A pedagógus fontos feladata, hogy megismerje a tanulók sajátos tanulási módjait, stratégiáit, stílusát, szokásait.
* Olyan tudást kell kialakítani, amelyet új helyzetekben is lehet alkalmazni.
* Előtérbe kerül az új ötletek kitalálása, azaz a kreatív gondolkodás fejlesztése.
* Ezzel párhuzamosan érdemes hangsúlyt helyezni a tanulói döntéshozatalra, az alternatívák végiggondolására, a variációk sokoldalú alkalmazására, a kockázatvállalásra, az értékelésre, az érvelésre.

### Javasolt tevékenységek:

* a kitartó munka szerepe a tudományos vagy technikai felfedezésekben – esettanulmányok feldolgozása,
* a tudomány, a művészetek vagy az ipar területéről ismert kudarctörténetek feldolgozása,
* idézetek gyűjtése a kudarcról és a sikerről,
* a kudarctűrés-képességet fejlesztő, illetve a kudarc értelmezését és kezelését segítő játékok (például siker vagy kudarc gyakorlat),
* tanulási stratégiák kipróbálása, majd vezetett reflexió ezek egyéni eredményességéről,
* a kipróbált tanulási technikák és stratégiák alapján saját tanulási stratégia készítése egyéni munkában,
* SMART cél kitűzése egyénileg, majd beszámoló a közösség számára.

**Témakör: Egészségfejlesztés**

**Javasolt óraszám:** **3 óra**

### Fejlesztési feladatok és ismeretek:

* kiemelt téma 1: az egészségügyi szolgáltatások:
  + a betegség az egészség pillanatnyi vagy tartós hiánya,
  + a háziorvosi ellátás igénybevételének feltételei, az egyes szakrendelések igénybevételének feltételei,
  + a fertőző betegségek hatásai,
  + a hepatitisz B és a HPV betegségek jellemzői, terjedési útjai, a megelőzési módjai, az ingyenes HPV elleni védőoltás jelentősége, a fertőzések terjedési útjai,
  + az immunrendszer tudatos felkészítése a kórokozók ellen,
  + az életveszélyes állapotok felismerése és a laikus ellátás alapjai,
  + az olyan súlyos állapotok felismerése, amikor mentő/ügyelet/háziorvosi ellátás szükséges – a kapcsolódó teendők megismerése,
  + a leggyakoribb balesetek és a baleset-megelőzés alapjai,
  + a laikus elsősegélynyújtás alapjai.
* kiemelt téma 2: a káros szenvedélyek:
  + az alkohol testre és lélekre gyakorolt hatásai, a kulturált alkoholfogyasztás fogalma és jellemzői, a nagyivás és rohamivás fogalma, az ittasság/részegség/alkoholmérgezés fogalma, valamint az alkohol és energiaital együttes fogyasztásának hatásai,
  + a kábítószerekkel és illegális szerekkel kapcsolatos alap- és jogi ismeretek,
  + a drogok testre és lélekre gyakorolt egészségi hatásainak megértése, valamint a szerfogyasztással kapcsolatos „tolerancia” fogalma,
  + a digitális függőség és a játékszenvedély káros hatásainak megvitatása,
  + az egészségkockázat és a személyes felelősség a drogfogyasztás tükrében, majd ennek tudatában a megfelelő döntések megalapozása,
  + a tanulók megküzdési és elutasítási stratégiájának fejlesztése, a „nem fogyasztás” mint követendő minta kialakítása,
  + a droghasználat miatt kialakult egészségi (lelki, testi) következmények,
  + a káros szenvedélyek témájában tanult szakkifejezések alkalmazása, a témával kapcsolatos fogalmakhoz példák társítása, a káros szenvedélyek kapcsán holisztikus szemlélet elsajátítása,
  + a dohányzás, a dohánytermékek, az új típusú elektronikus cigaretták fogyasztásának egészségi hatásai.

### Javasolt tevékenységek:

* kooperatív csoportmunkában információk gyűjtése és rendszerezése,
* szituációs játékok, helyzetgyakorlatok és szerepjátékok,
* önismereti és kooperációs gyakorlatok,
* beszélgetés meghívott szakemberrel (akár online interjú formájában is),
* páros gyakorlatok elsősegélynyújtás témakörben,
* rendhagyó óra szervezése az elsősegélynyújtás oktatására,
* az alkoholbevitellel kapcsolatos adatok értelmezése online alkalmazások segítségével,
* reflektív gyakorlatok,
* kisfilm megtekintése és csoportos beszélgetés,
* beszélgetés a védőoltásokról egészségügyi szakember bevonásával,
* dokumentumfilm megtekintése a védőoltásokról,
* az alkoholfogyasztás mintáinak közös megbeszélése,
* a segélykérés módjainak megbeszélése, a segélyhívás gyakorlása helyzetgyakorlatokon keresztül,
* teendőlista készítése allergiás reakció, allergiás roham, alkoholmérgezés eseteiben,
* a szerhasználattal kapcsolatos visszautasítási stratégiák megbeszélése és gyakorlása helyzetgyakorlatokban vagy akváriumgyakorlatokban,
* a káros szenvedélyek témakörben szókincsbővítés, a szerhasználattal kapcsolatos legfontosabb szakkifejezések és fogalmak megismerése,
* a rendőrségi program (Telefontanú) és a segélyhívó telefonszámok megismerése, a használat gyakorlása helyzetgyakorlatokon keresztül.

**Témakör: Közlekedésbiztonság**

**Javasolt óraszám:** **2 óra**

### Fejlesztési feladatok és ismeretek:

* kiemelt téma 1: közlekedés kerékpárral és rollerrel,
* kiemelt téma 2: a közlekedés mint komplex rendszer,
* a láthatóság fontossága a közlekedésben (gyalogosként, kerékpárosként, rolleren),
* a városi, közúti, vízi és légi közlekedés hasonló és különböző vonásainak megismerése,
* útvonaltervezés kerékpárral és közösségi közlekedési eszközökkel: különböző térképek, alkalmazások bemutatása, megismerése,
* az útviszonyokból és a látási viszonyokból eredő problémahelyzetek és megoldásuk (pl. jég),
* a közlekedés során felmerülő etikai dilemmák, konfliktushelyzetek.

### Javasolt tevékenységek:

* a kerékpár karbantartási feladatainak összegyűjtése önálló információszerzéssel,
* a biztonságos kerékpáros közlekedéshez szükséges gyakorlati készségek fejlesztése szituációs gyakorlatok során (tantermen kívüli foglalkozás keretében),
* útvonalterv készítése kerékpártúrához digitális eszközök használatával,
* kockázatvállalás a közlekedésben – vagányság, kihívás, nemet mondás – esetfeldolgozás, csoportmunka,
* döntések és lélekjelenlét – szituációs gyakorlatok, játékos feladatok,
* cselekvőképes tudás, magabiztos közlekedési tudás és helyes morál kialakítása,
* a közlekedés során kialakuló konfliktusok megoldása, kommunikációs és szituációs gyakorlatok.

**Témakör: Alkalmazkodás és biztonság**

**Javasolt óraszám:** **4 óra**

### Fejlesztési feladatok és ismeretek:

* a közösségi normák kialakítása,
* közösségfejlesztés, az önértékelés fejlesztése, normatívák kidolgozása, a közösségi értékrend elfogadása (a másik nézőpontja), a közösségromboló és – építő magatartások felismerése,
* az agresszió megnyilvánulási formáinak megismerése,
* a bántalmazás típusainak, tereinek, szerepeinek felismerése,
* a cyberbullying típusainak megismerése, a netikett elsajátítása,
* Az osztályfőnöki órákon kiemelt feladat a médiatudatosságra nevelés. A tantárgy tanulása hozzásegíti a tanulót, hogy hatékonyan tudjon keresni a világhálón, kulcsszavak segítségével, s képessé váljon elektronikus gyűjtőmunkát végezni. Törekedni kell arra, hogy az SNI gyermek képességeihez mérten értse az új és hagyományos médiumok nyelvét
*  Kritikai érzékük fejlődik a médiatartalmak hitelességét illetően, egyre inkább tisztában lesznek a médiatartalmak megosztásának esetleges veszélyeivel.
* a resztoratív sérelemkezelő módszerek alkalmazása,
* a vitakészség fejlesztése,
* az iskolapszichológus tevékenységének és más segítő szolgáltatásoknak a megismerése (pl. Kék Vonal),
* a bizalmi személy szerepe,
* a bullying szereplőinek (elkövető, áldozat, környezet) motivációja, felelőssége,
* jelzés vagy árulkodás,
* érzékenyítés – az egyéni és közös felelősség, a környezet szerepe,
* megoldási lehetőségek offline és online bullying esetén, a segítség lehetséges módjai, forrásai.

### Javasolt tevékenységek:

* páros munka,
* prezentáció készítése digitális és kollaboratív felületen,
* digitális történetmesélés,
* digitális bemutatók, látványos elemek, kisfilmek készítése és feltöltése,
* szakember meghívása a tapasztalati tanulás támogatásához,
* csoportmunka,
* szerepjáték, drámajáték,
* kérdőívek, tesztek kitöltése,
* szituációs gyakorlatok,
* prevenciós médiatár kisfilmjeihez tartozó tanóra megtartása,
* esetfeldolgozás – csoportmunka.

**A fejlesztés várt eredményei 7-8. évfolyamon**

* A témák tananyagtartalmának feldolgozásával ismerje az értelmes tanulást.
* Ismerje az iskola alapszabályait és fogadja el azokat. Lássa be, hogy szabályok nélkül nem lehet nyugodtan, biztonságosan élni.
* Ismerje fel a helyes önismeret alakításának lehetőségeit.
* Legyen nyugtató és nem felforgató tényezője osztályának.
* Tudja, hogy a titok kibeszélése a másik ember bizalmával való visszaélés az egyik legsúlyosabb bűn az ember ellen.
* Tudja bővíteni önművelődési igényét.
* A témák tananyagtartalmának feldolgozásával ismerje a viselkedéskultúra újabb szabályait.
* Legyen képes a 7-8. évfolyamon megismert fogalmak felidézésére.
* A témák tananyagtartalmának feldolgozásával ismerje, hogy a dohányzás, az alkohol, a drog a fejlődő szervezet ellenségei. Tudja a korai szexuális kapcsolatok, az AIDS veszélyeit.
* A témák tananyagtartalmának feldolgozásával ismerje a serdülés egészségügyi problémáit.
* Tudja, hogy az egészség nem csupán biológiai hiányt jelent, hanem lelki és érzelmi kiegyensúlyozottságot is.
* Tudjon pozitív szerepet vállalni a közösségben. Ismerje a közösségből való kirekesztés következményeit felsorolni értékeket, melyek nem változtak az idők folyamán.
* A témák tananyagtartalmának feldolgozásával ismerje a helyes pályaválasztás fontosságát.
* Legyen képes konfliktusok helyes kezelésére.
* Felkészült legyen testileg és lelkileg is egyházi és nemzeti ünnepeinkre.
* Tudja, hogy a legnagyobb ajándék az Isteni szeretet
* Értse, hogy a szabadság nem jelenti azt, hogy mindent szabad. Tudja, hogy az ő szabadsága nem lehet mások számára hátrány. Értse, hogy a szabadság és felelősség egymás nélkül elképzelhetetlen fogalmak.
* Tudja, hogy a kultúra igazi értékeinek megismerése fejleszti személyiségét, míg a giccs, az ízléstelenség rombolja személyiségében az értékeket.
* Tudja és fogadja el, hogy teste nem az ő tulajdona, hanem Istené, így keresztyén kötelessége megőrizni egészségét. Testét nem kell szégyellnie, még ha nem is olyan amilyennek ő szeretné, hiszen Isten álmodta meg őt ilyennek. Az igazi értékek belül vannak.
* Legyen képes átérezni azt, hogy keresztyénsége azt is jelenti, ki kell állnia az elesettek, a fogyatékkal élők, a nemzetiségek mellett.
* Tudja, hogy a természetet óvni kell, érezze annak felelősségét, hogy a Földet ajándékba kaptuk, nincs jogunk tönkretenni.
* Értse, hogy személy szerint is felelős a magyarság jövőéért, fejlődéséért.