**ANGOL NYELV**

**2-8. évfolyam**

**helyi tantárgyi tanterve**

**A bevezetés tanéve:** 2020/2021

**A bevezetés évfolyama:** 5. évfolyam

**A tantárgy helyi tantervét kidolgozta:** a humán munkaközösség angol nyelvű szaktanárainak szakmai közössége

**2020.**

**Pécsi Református Kollégium Általános Iskolája,**

**OM azonosító: 027413 🖃 7630 Pécs Engel János József u. 15.**

**ANGOL NYELV**

**2-8. évfolyam**

**Helyi tantárgyi tanterv**

**A tantárgy órakerete:**

|  |  |  |  |  |
| --- | --- | --- | --- | --- |
| ***Évfolyam*** | ***Heti órakeret*** | ***Évi órakeret*** | ***Kerettantervi órakeret*** | ***Helyi tervezésű órakeret*** |
| 2. | 1 | 34 | - | +34 |
| 3. | 1 | 34 | - | +34 |
| 4. | 2 | 68 | 68 | 68+0=68 |
| 5. | 4 | 136 | 102 | 102+34=136 |
| 6. | 4 | 136 | 102 | 102+34=136 |
| 7. | 4 | 136 | 102 | 102+34=136 |
| 8. | 3,5 | 119 | 102 | 102+17= 119 |

**A tantárggyal kapcsolatos pedagógiai szervezési megjegyzések:**

* A tantárgy a 2. és 3. évfolyamon a szabadon tervezhető órakeretből heti 1-1 órát kapott.
* A tantárgy az 5., a 6. és 7. évfolyamon a szabadon tervezhető órakeretből heti 1-1 órát kapott.
* A tantárgy a 8. évfolyamon a szabadon tervezhető órakeretből heti 0,5 órát kapott.
* 5. osztálytól évfolyamonként három nívócsoportokban folyik az oktatás.

**A helyi tanterv alapját jelentő kerettanterv:**

A kerettantervek kiadásának és jóváhagyásának rendjéről szóló 51/2012. (XII. 21.) EMMI-rendelet 2. sz. mellékletében kiadott 2.2.15 tantárgyi kerettanterv alapján készült helyi tanterv a Nemzeti alaptanterv kiadásáról, bevezetéséről és alkalmazásáról szóló az 5/2020. (I.31.) Korm. rendelet módosításával.

**A tantárgy helyi tantervét kidolgozta:** Humán munkaközösség

**Taneszközök:**

H. Q. Mitchell: Smart Junior 2-3 Student’s book, workbook, 2009.

H. Q. Mitchell, Marileni Malkogiannni: Get to the Top Revised Edition/ Plus, 1,2,3, Student’s book, workbook, MM publications, 2018, 2023.

## „Neveld a gyermeket a neki megfelelő módon,

## még ha megöregszik, akkor sem tér el attól.”

## /Példabeszédek 22:6/

## Célok és feladatok az általános iskolai angol nyelvoktatás terén

A korszerű idegennyelv-tanítás elsődleges célja a tanuló nyelvi cselekvőképességének fejlesztése. A tanuló legyen képes személyes és szakmai életében egyéni kommunikációs céljait elérni, saját gondolatait kifejezni, és mind valódi mind pedig digitális térben idegen nyelven ismereteket szerezni.

A diák aktív, önálló nyelvtanulóvá nevelése egyik feltétele az egész életen át tartó tanulás megalapozásának. Fejlesztéséhez szükség van a tanulási stratégiák elsajátítására, az önálló tanulás módszereinek megismerésére, valamint az önértékelés és a társértékelés alkalmainak megteremtésére. Fontosak a kooperatív módszerek, valamint a projektmunkák, amelyek fejlesztik a probléma- és folyamatközpontú gondolkodást. Szükséges, hogy a tanulók a digitális tartalmak felhasználásához útbaigazítást kapjanak. A nyelvórai és otthon elvégzendő tevékenységeken keresztül a tanuló váljon képessé arra, hogy digitális eszközökön és csatornákon keresztül is megértse az ismert témához kapcsolódó írott vagy hallott szövegeket. Tudjon szöveget alkotni szóban és írásban, valamint célnyelven beszélgetni az ismert nyelvi eszközök segítségével. Az egyéni tanulási különbségek kiegyenlítése miatt pedig szakmai szempontból javasolt, hogy az iskolai oktatásban a nyelvtanulás továbbra is csoportbontásban történhessen.

Az élő idegen nyelv műveltségi terület céljai és tartalma összhangban vannak a Nemzeti alaptanterv többi műveltségi területének céljaival és tartalmával. Az egyes évfolyamok követelményei az Európai referenciakeret ajánlásainak megfelelőek. Az 5-8. évfolyamon az idegen nyelv tanítása szervesen épül az alsó tagozatban megkezdett nyelvi fejlesztésre, illetve annak eredményeire. A hangsúly lassan áttevődik a nyelvelsajátításról a tudatos nyelvtanulás felé. Az életkornak, érdeklődésnek és a nyelvtanulás folyamatának megfelelő órai tevékenységek jellemzik ezt a szakaszt is, ugyanakkor egyre hangsúlyosabbá válik, hogy a tanuló valós nyelvi helyzetekben tudja használni a nyelvet és egyre növekvő nyelvi tudatossággal rendelkezzen. A nyeltanuló egyre mélyebben és árnyaltabban ismeri meg az idegen nyelv felépítését és szerkezetét.

**Kapcsolódás a kompetenciákhoz**

**A tanulás kompetenciái:** Az idegen nyelvek tanulása során fejlődik a tanuló memóriája, a korábban tanult elemek felidézését és rendszerezését igénylő tanulási teljesítménye. A tanuló képessé válik a nyelvtanulási stratégiák felismerésére és ezek alkalmazására, ez pedig hasznosul más tantárgyak esetében is. Megtanulja a hibákra történő visszajelzések elfogadását, a hibák kijavításának szükségességét, valamint képessé válik saját és társai fejlődésének értékelésére. A tanórán kívüli nyelvtanulási lehetőségek felismerésével és kihasználásával is készül az egész életen át tartó tanulásra. Az önálló nyelvtanulásra való felkészülés a tanulási folyamat aktív résztvevőivé teszi.

**A kommunikációs kompetenciák:** A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A digitális kompetenciák:** Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A matematikai, gondolkodási kompetenciák:** Az idegen nyelv tanulása során a tanulónak több szempontból fejlődik a gondolkodása, mely során egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és problémamegoldó készsége, a nyelvek közötti kódváltást lehetővé tevő kognitív képességei is fejlődnek. Nyelvtudása növeli az információszerzési és tudásmegosztási lehetőségeit.

**A személyes és társas kompetenciák:** A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciái:** Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a kritikus, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Munkavállalói, innovációs és vállalkozói kompetenciák:** A kompetencia fejlesztése valós nyelvi célok és helyzetek idegen nyelven történő leképezésével valósul meg. Egy nyelvi feladat megoldása közben a tanuló együttműködik, hagyományos és digitális forrásokat használ, kommunikál, problémát vitat meg, döntéseket hoz, ezekről beszámol és mindezek felkészítik a munkavállalásra.

A pszichés fejlődés zavara miatt a nevelési, tanulási folyamatban **tartósan és súlyosan akadályozott tanulók** nevelése-oktatása során a következő fejlesztési feladatok és tartalmak megvalósítására helyezzük a hangsúlyt:

Cél az idegen nyelv szókincsének, fonológiai és helyesírási sajátosságainak, valamint nyelvi kódrendszerének tudatos felépítése, a szóbeli és az írásbeli kommunikáció fejlesztése, figyelembe véve a megismerő funkciók zavara által érintett területeket.

– Az SNI tanulók nyelvoktatása során a multiszenzoros technikák (auditív-, vizuális-, verbális-, drámatechnikák) használata, valamint a verbális és nem verbális kommunikációs csatornák (gesztikulációs-vizuális) egyidejű alkalmazása kiemelten fontos.

– A nyelvórákon szerepet kapnak a koncentrációt és az emlékezetet fejlesztő gyakorlatok, melyek a szókincs, a kiejtés és a nyelvtani szabályok elsajátításában közvetve és közvetlenül is segítséget nyújthatnak.

A nyelvtanulás a továbbtanulás, a későbbi munkavállalás, az önbizalom növelésének fontos

eszköze, ezért minden esetben szükség van a megszerzett nyelvtudás gyakorlati felhasználhatóságának egyénre szabott megfogalmazására.

**Módszerek:**

Az idegennyelv-oktatás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben személyisége fejlődik, és a nyelvet eszközként, hatékonyan használja. A nyelvi tartalmak és eszközök átadása szövegösszefüggésbe ágyazottan, konkrét beszédhelyzetekben, akár képekkel vagy nonverbális elemekkel segítve történik.

Kiemelten fontos a nyelvoktatásban az interdiszciplináris, azaz a tantárgyak között átívelő szemlélet, mely épít a más tantárgyak keretében szerzett ismeretekre, és az idegen nyelven megszerzett tudással pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére.

A használható nyelvtudás és a valós kommunikáció elsajátítása érdekében együttesen kell fejleszteni a nyelvi és nem nyelvi készségeket. A kezdeti szakasz döntő mértékben szóbeli nyelvhasználatával ellentétben, a felső tagozatban egyre hangsúlyosabbá válik az írásbeli kommunikáció is.

Elengedhetetlen a tanórán kívüli nyelvhasználatra és nyelvtanulásra is építeni, melyekre a tanulót a nyelvórán fel kell készíteni. Ezeknek a tevékenységeknek elsődleges célja az, hogy a tanuló szinte mindennap találkozzon az idegen nyelvvel lehetőleg olyan helyzetekben, melyek életkorának és érdeklődésének megfelelnek, a nyelvtanulást élővé és folytonossá teszik, és ezzel nyelvtanulási kedvét erősítik.. A témákhoz kapcsolódó javasolt tevékenységek (idegen nyelvű filmek, könnyített olvasmányok, e-mail levelezés, internetes kutatási feladatok stb.) eredményesebbé teszik a nyelvtanítást.

A motiváció fenntartása és erősítése érdekében a nyelvórát továbbra is a pozitív, jó hangulatú tanulási környezet jellemzi, amelyben a tanuló életkori sajátosságainak megfelelő, érdekes, kihívást jelentő, gyakran játékos feladatokat old meg. A változatos munkaformák, például: projektmunkák, páros és csoportos feladatok, valamint az irányító tanár és a társak visszajelzései vagy a különféle értékelési formák segítik a tanulót abban, hogy továbbra is szívesen és örömmel vegyen részt a tanórán, önbizalma erősödjön, nyitott és motivált maradjon alapkészségeinek fejlesztésére és az újabb nyelvtanulási stratégiák elsajátítására. A nevelési-oktatási szakasz végére magabiztossá válik, szívesen használja nyelvtudását, s egyúttal egyre inkább tudatos nyelvhasználó is lesz, aki képes saját hibáit észrevenni, és saját haladását értékelni.

**Kimeneti szintek**

A 6. évfolyam végére a KER szerinti A1, a 8. évfolyam végére az A2 nyelvi szint a kimeneti elvárás. Az időszak végére a tanuló ismeri és használja az alapszintű nyelvtanulási és nyelvhasználati stratégiákat, valamint ezeket más tanulási területeken is alkalmazza kompetenciáinak mélyítésére. Életkorának és nyelvi szintjének megfelelő hagyományos és digitális nyelvtanulási forrásokat használ (pl. internet, mobilalkalmazások), kiaknázza a tanórán kívüli nyelvtanulási lehetőségeket szórakozásra, főként ismerős, mindennapi helyzetekben történő kommunikációra, közvetítésre, ismeretszerzésre és tudásmegosztásra. Egyre inkább érti a nyelvtanulás, illetve a nyelvtudás fontosságát.

### Összesített óraterv

|  |  |  |  |  |  |  |  |
| --- | --- | --- | --- | --- | --- | --- | --- |
| **Évfolyam** | **2.** | **3.** | **4.** | **5.** | **6.** | **7.** | **8.** |
| Heti óraszám: | 1 | 1 | 2 | 4 | 4 | 4 | 3,5 |
| Évi óraszám: | 34 | 34 | 68 | 136 | 136 | 136 | 119 |

### 

### Ellenőrzés: 2. évfolyam: - a szóbeli ellenőrzés, jutalmazás dominál. Félévkor szöveges értékelés, év végén érdemjegyekkel történő értékelés.

3. évfolyam:

– a szóbeli ellenőrzés dominál (pl. párbeszédek, illetve versek mondókák elmondása);

- írásbeli számonkérés bevezetése (folyamatos szóbeli ellenőrzés, illetve az egyes témakörök végén írásbeli számonkérés).

4. évfolyam:

– szóbeli ellenőrzés (pl. párbeszédek, illetve kisebb történetek elmondása);

– írásbeli számonkérés (dolgozatok a szóanyag valamint a nyelvtani szerkezetek elsajátításának ellenőrzésére).

5–8. évfolyam:

– folyamatos szóbeli értékelés (feleletek);

– írásbeli ellenőrzés (témazáró dolgozatok, dolgozatok a szóanyag valamint a nyelvtani szerkezetek elsajátításának ellenőrzésére).

### Értékelési szempontok:

Az idegen nyelv-tanulás folyamatában a következetes, részletesen kidolgozott értékelési rendszernek kiemelt szerepe van, hiszen ezáltal kapnak a tanulók és a szülők is világos és reális képet arról, hogy milyen eredményeket értek el az adott szinten a tanulók, illetve mely területeken szükséges a tananyag további mélyítése, gyakorlása.

Fontos, hogy – különösen a nyelvtanulás kezdeti szakaszában – a tanulók önmagukhoz mért fejlődését figyelembe vegyük, mivel az értékelés legfontosabb célja az ösztönzés, a további, folyamatos nyelvtanulás motiválása. Később, az osztályzatokkal történő értékelés bevezetésekor a nyelvtanárnak el kell döntenie, hogy mely tanulói tevékenységet osztályozza, melyeket nem.

### Az értékelés módjai:

– szóbeli értékelés;

– írásbeli, főleg ösztönző-formáló (formatív) értékelés;

* minősítő-szelektáló (szummatív) ellenőrzés alkalmazása (pl. a tanulók tudásszintjének megfelelő csoportok kialakítása céljából);
* szöveges értékelés (2. osztályban)

– összegző-lezáró értékelés (osztályzás).

# 

# 2–4. évfolyam

**Célok és feladatok:**

A NAT az élő idegen nyelvek tanításának és tanulásának alapvető céljának a kommunikatív nyelvi kompetenciák kialakítását tekinti. Ezeknek a kompetenciáknak a fejlesztése során az egyik legfontosabb feladat, hogy alakuljon ki és maradjon ébren a tanulók érdeklődése a nyelvtanulás, a tanult nyelv, az adott nyelven beszélő emberek, célnyelvi országok kultúrája iránt, és általában a más nyelvek és kultúrák iránt.

A kisiskoláskorban elkezdett nyelvoktatás a nyelvtanulás megkedveltetését, a nyelvtanulás iránti motiváció kialakítását vállalja fel. Ezt a gyerekeket érdeklő, általuk ismert témák választásával, illetve az alsó tagozatos tantárgyak témáinak integrálásával érhetjük el.

Ebben az időszakban a receptív készségek fejlesztésén belül a hallott szöveg értése döntő szerepű. Az idegen nyelvű beszéd fokozatos megértése, az ezzel kapcsolatos korai sikerélmények indítják el a fiatal nyelvtanulókat az egész életükön át tartó nyelvtanulás útján. Az idegen nyelvű beszédkészség fokozatosan alakul ki az egyszavas választoktól az emlékezetből elmondott nagyobb egységekig (versek, mondókák, dalok).

A tanulók többnyire igénylik az írásbeli munkát is, melynek a nyelvtanulás e korai szakaszában az anyanyelvüktől eltérő nyelven történő írás felfedezésének az öröme a legfőbb célja.

**Fejlesztési követelmények:**

–*Tudatosuljon a tanulóban, hogy az anyanyelvén kívül idegen nyelven is kifejezheti magát.*

–Alakuljon ki a tanulóban a nyelvtanulás iránti pozitív hozzáállás.

–Fejlődjön az együttműködő készsége, vegyen részt pár- és csoportmunkában.

–Ismerjen meg néhány alapvető nyelvtanulási stratégiát.

**Témalista**

1. Personal topics and topics concerning immediate environment and nature (üdvözlés, bemutatkozás, egyszerű érzelmek kifejezése, köszönet kifejezése, szűk család, barátok, otthon, utca, játszótér, színek, számok, bútorok, alapvető berendezési tárgyak, ünnepek, étkezés, öltözködés, játékok, egészséges életmód, háziállatok, vadállatok)
2. Topics concerning classroom activities (az iskola, az osztályterem, tanulási eszközök, egyszerű tanári utasítások, tantárgyak, iskolai ünnepek)
3. Inter-disciplinar topics and activities (napszakok, évszakok, hónapok, öltözködés, testrészek, művészeti és mozgásos tudásterületek)
4. English and language learning (ábécé, betűzés, kiejtés)
5. Intercultural topics (célnyelvi kultúrához tartozó országok neve, földrajzi elhelyezkedése, ünnepek, szokások, állandósult szókapcsolatok)
6. Playful learning (mondókák, dalok, játékok, versenyek)
7. Entertainment (interaktív feladatok, online játékok, illusztrálás, előadás)
8. Gaining and sharing knowledge (gyűjtőmunka, információszerzés alapjai célnyelven)

**2. évfolyam**

Időkeret: 34 óra/év (1 óra/hét)

**Témakörök, tartalmak**

**Kommunikációs szándékok**

**Társadalmi érintkezéshez szükséges kommunikációs szándékok:**

–köszönés, elköszönés; (*Hello, Good morning, Good bye*)

–megszólítás, bemutatkozás; (*I’m, my name is*)

* érdeklődés;
* mások neve, életkora iránt; (*What’s your name? How old are you?*
* tárgyak iránt; (*What’s this? What’s that?*)

–jókívánságok, gratuláció, köszönet; (*Merry Christmas, Happy New Year, Happy birthday, Thank you)*

**Fogalomkörök**

**Létezés kifejezése:**

* a ’to be’ ige jelen idejű állító, tagadó és kérdő alakjai egyes szám 1. és 2. személyben; illetve  3. személyben (it is, is it?)

**Mennyiségi viszonyok:**

–tőszámnevek 1-től 10-ig;

–főnevek egyes és többes száma;

–egyes és többes számú testrészek.

**Szövegösszetartó eszközök:**

–mutató névmások *(this/these);*

–határozott, határozatlan névelők *(a/an, the).*

# A zárójelben található szám jelzi, hogy az adott témakör melyik kerettantervi témához kapcsolódik.

|  |  |
| --- | --- |
| **Témakör** | **Óraszám** |
| Személyes adatok, bemutatkozás, ismerkedés, köszönés, elköszönés (1.) | 3 |
| Az óravezetéshez szükséges utasítások (2.) | 1 |
| A tanterem  és felszerelés tárgyai (2.) | 2 |
| Állatok (1., 6.)  Színek (1.,6.) | 3  2 |
| Testrészek, mozgásos feladatok (3.,6.) | 2 |
| Számok (1-10) (1.,6) | 2 |
| Egyházi ünnepek (karácsony, húsvét) (5.,6.) | 3 |
| ABC, spelling (4.,6.) | 5 |
| Smart – Junior 2 Az új tankönyv megismertetése (2., 7.) | 1 |
| Első fejezet – Iskolai eszközök (2., 7.) | 2 |
| Számok – írása (1.) | 2 |
| Osztálytermi tárgyak, színek (1., 7.) | 2 |
| Második fejezet – Játékok (1., 7.) | 2 |
| Születésnapi kellékek, színek (1., 8) | 2 |
| Összesen: | 34 |

**Követelmények**

**Beszédértés**

A tanuló értse meg

* –az ismerős szavakat a személyére vonatkozóan
* –az óravezetéshez illetve az elsajátítandó tananyaghoz szükséges kérdéseket, utasításokat.

**Beszédkészség**

A tanuló legyen képes

* –megnevezni ismert dolgokat;
* –4-5 dalt, mondókát, kiszámolót reprodukálni megközelítőleg helyes hanglejtéssel szavakat, egyszerű mondatokat ismételni;
* –a magyartól eltérő írásjegyeket felismerni és kiejteni;
* –egy szóval vagy hiányos mondattal válaszolni az ismert nyelvi eszközökkel megfogalmazott kérdésekre.

**Írás**

A tanuló legyen képes

* –egyszerű szöveget lemásolni
* –egyszerű kifejezéseket emlékezetből leírni.

# 3. évfolyam

Időkeret: 34 óra/év (1 óra/hét)

**Témakörök, tartalmak**

**Kommunikációs szándékok**

#### Társadalmi érintkezéshez szükséges kommunikációs szándékok:

–köszönés, elköszönés (*Good afternoon, Good Evening, Good night*)

–megszólítás, bemutatkozás; (*My name is…, Nice to meet you*)

–érdeklődés

mások kilétéről (*Who’s that? Is that…?)*

tulajdonviszonyokról (*Have you got…? I’ve got…, He/ She’s got…*)

mások életkora iránt (*How old are you?)*

a vizuális észlelésről (*Can you see/ hear…?)*

mennyiségek iránt (*How many?)*

tárgyak helye iránt (*Where is …? It’s on/in/ under…*)

mások ízlése iránt (*Do you like..?)*

jókívánságok, gratuláció, köszönet;

búcsúzás.

**Személyes beállítódás és vélemény kifejezésére szolgáló kommunikációs szándékok:**

–tetszés, nem tetszés; (*I like/ I don’t like...)*

–öröm, tetszés, dicséret, csodálkozás; (*Good! Nice!)*

–sajnálkozás (*I’m sorry*)

**Információcsere**

–információkérés, információadás (*What’s your name? How old are you? How many…?*)

–dolgok azonosítása, megnevezése:

–személyek, családtagok

–tárgyak, állatok,

–iskolai tárgyak,

–játékok, ajándékok,

–ételek,

–mennyiségek, számok,

–állatok, személyek leírása;

–igenlő, nemleges válasz.

**Fogalomkörök**

**Létezés kifejezése:**

–a ’to be’ ige jelen idejű állító, tagadó és kérdő alakjai;

–*there is/there are* szerkezet állító, tagadó és kérdő alakjai.

**Cselekvés, történés kifejezése:**

–igék; jelenidejűség.

**Birtoklás kifejezése:**

–birtokos névmási jelzők *(my, your stb.);*

–a *’have got’* állító, tagadó, kérdő alakjai.

**Térbeli viszonyok:**

–helymeghatározás *(Where?);*

–elöljárószók *(in, on, under).*

**Modalitás:**

–a *’can’* segédige állító, tagadó, kérdő alakjai.

**Mennyiségi viszonyok:**

–tőszámnevek 1-től 20-ig;

–főnevek egyes és többes száma;

–egyes és többes számú testrészek.

**Minőségi viszonyok:**

–melléknevek (színek, méretek, állapotok)

**Szövegösszetartó eszközök:**

–mutató névmások *(this/these);*

–határozott, határozatlan névelők *(a/an, the).*

**Témalista**

**A zárójelben található szám jelzi, hogy az adott témakör melyik kerettantervi témához kapcsolódik.**

|  |  |
| --- | --- |
| **Témakör** | **Óraszám** |
| Személyes adatok, bemutatkozás, ismerkedés, köszönés, elköszönés (1.) | 2 |
| családtagok, barátok (1.) (7.) | 3 |
| berendezési tárgyak a lakásban/házban; a lakás/ház bemutatása (1.) (7.) (8.) | 3 |
| állatok és növények a ház körül (1.) | 3 |
| Vadállatok, állatkert (1.) | 3 |
| testrészek, személyleírás (3.) | 3 |
| képességek kifejezése (2.) (3.) (7.) | 3 |
| Az utca, a város (1.) (7.) (8.) | 2 |
| mindennapi étkezéseink; alapvető étel- és italfajták (1.) (3.) (7.) (8.) | 2 |
| Öltözködés, ruhadarabok (3.) (7.) | 2 |
| Ünnepek (5,6) | 2 |
| Szabadon felhasználható órák (pl. mondókák, versek, dalok, gospelek tanulására, gyakorlásra, összefoglalásra, számonkérésre) (6.) (7.) | 6 |
| Összes óraszám | 34 |

**Követelmények**

**Beszédértés**

A tanuló értse meg

* –az ismerős szavakat a személyére és családjára vonatkozóan;
* –az óravezetéshez illetve az elsajátítandó tananyaghoz szükséges kérdéseket, utasításokat.

**Beszédkészség**

A tanuló legyen képes

* –megnevezni ismert dolgokat;
* –4-5 dalt, mondókát, kiszámolót reprodukálni megközelítőleg helyes hanglejtéssel szavakat, egyszerű mondatokat ismételni;
* –a magyartól eltérő írásjegyeket felismerni és hangoztatni;
* –egy szóval vagy hiányos mondattal válaszolni az ismert nyelvi eszközökkel megfogalmazott kérdésekre.

**Írás**

A tanuló legyen képes

* –egyszerű szöveget lemásolni illetve tollbamondás után leírni;
* –egyszerű kifejezéseket emlékezetből leírni

**4. évfolyam**

Időkeret: 72 óra/év (2 óra/hét)

A nevelési-oktatási szakasz végére, a továbbhaladás érdekében a következő, témakörtől független tanulási eredményeket kell elérni: a tanuló minden témakörben

* megérti az élőszóban elhangzó, ismert témákhoz kapcsolódó, verbális, vizuális vagy nonverbális eszközökkel segített rövid kijelentéseket, kérdéseket;
* beazonosítja az életkorának megfelelő szituációkhoz kapcsolódó, rövid, egyszerű hallott szövegben a tanult nyelvi elemeket;
* beazonosítja a célzott információt az életkorának megfelelő szituációkhoz kapcsolódó rövid, egyszerű, a nyelvtanításhoz készült, illetve eredeti szövegben;
* megérti az egyszerű, rövid, írásos, akár autentikus, ismert témákhoz kapcsolódó, vizuális eszközökkel segített rövid kijelentéseket, kérdéseket;
* beazonosítja az életkorának megfelelő szituációkhoz kapcsolódó, rövid, egyszerű, a nyelvtanításhoz készült, illetve eredeti írott szövegben a tanult nyelvi elemeket;
* a tanórán begyakorolt, nagyon egyszerű, egyértelmű kommunikációs helyzetekben a megtanult, állandósult beszédfordulatok alkalmazásával kérdez vagy reagál, mondanivalóját segítséggel vagy nonverbális eszközökkel kifejezi;
* ismeri a tanult szavak és állandósult szókapcsolatok célnyelvi normához közelítő kiejtését tanári minta követése által, vagy autentikus hangzó anyag, IKT-eszközök segítségével;
* felismeri a tanult nyelvi elemeket életkorának megfelelő digitális tartalmakban, digitális csatornákon olvasott vagy hallott nagyon egyszerű szövegekben is;
* megismeri az angol nyelv alapvető helyesírási szabályait (betűk és hangtan).

Nyelvi funkciók a 4. évfolyam végén:

* köszönési formák (üdvözlés és elköszönés) értelmezése és kifejezése (Hello. Hi. Good morning. Good afternoon. Good evening. Good night! Goodbye. Bye-bye! See you.)
* köszönet kifejezése (Thanks (a lot). Thank you.)
* köszönetre történő reakció megfogalmazása (You’re welcome. No problem.)
* bemutatkozás megfogalmazása (My name is … I’m …. Nice to meet you.)
* személyre vonatkozó információkérés, információadás (What’s your name? How old are you? I’m ...)
* hogylét iránti érdeklődés (How are you?)
* hogylét iránti érdeklődésre történő reakció kifejezése (I’m fine, thanks. I’m OK. I’m happy/ sad)
* bocsánatkérés értelmezése és annak kifejezése (I am sorry.)
* bocsánatkérésre történő reakció megfogalmazása (No problem.)
* jókívánságok kifejezése (Happy birthday! Have a nice day/weekend.)
* főbb ünnepekhez kapcsolódó szófordulatok (Merry Christmas! Happy New Year! Happy birthday!)
* véleménykérés és arra reagálás (Do you like…? Yes, I do. No, I don’t)
* tetszés, illetve nem tetszés kifejezése (Do you like …? Yes, I do. No, I don’t.)
* dolgok, személyek megnevezése, rövid/egyszerű jellemzése (What is this? What colour is it? It’s a/an…/ It’s big/ long/ yellow...)
* igenlő vagy nemleges válasz kifejezése (Yes. No.)
* tudás, illetve nem tudás kifejezése (I know / I don’t know.)
* nem értés megfogalmazása (Sorry, I don’t understand.)
* visszakérdezés kifejezése nem értés esetén (Sorry, I don’t understand. Pardon?)
* alapvető érzések kifejezése (I’m happy. I’m cold. I’m hungry.)
* utasítások értelmezése és azokra történő reakció kifejezése (Come here. Read the text.)
* kívánság kifejezése (I would like …)
* kérés és arra történő reakció kifejezése (Can you… Yes, I can)
* kínálás, illetve javaslat és arra történő reakció kifejezése (Would you like a ...? Yes, please. No, thanks. I would like …)
* meghívás és arra történő reakció kifejezése (Can you come to my party? Yes, thanks. Sorry, I can’t.)
* javaslat és arra reagálás (Let’s go... OK.)

Nyelvi elemek, struktúrák a 4. évfolyamra (a zárójelben olvasható angol nyelvű kifejezések példák):

* a létezés kifejezése jelen időben: ’to be’ létige (I’m ..., I’m not …, Are you …? Is he …?)
* a cselekvés, történés, létezés kifejezése jelen időben: Present Simple (I like pizza. I don’t like cheese.)
* birtoklás kifejezése jelen időben: ’to have’ ige (I have/ haven’t got … She has/hasn’t  got … Have you got …? Has she got …?)
* felszólító mód: (Open the window., Come here., Don’t shout.)
* birtoklás: birtokos névmások, birtoklás kifejezése (My, your, his/her/its, our, their, Joe’s brother…)
* mennyiségi viszonyok: egyes és többes számú főnevek (dog, dogs, child, children)
* mennyiségi viszonyok: számok (one, two, …hundred), sorszámok (first, second, third)
* térbeli viszonyok: prepozíciók, határozószók (There is/are…, in, on, under)
* időbeli viszonyok: napok, időpont megadása (Monday, Tuesday…)
* modalitás: a ’can’ segédige (I can/can’t swim.)
* szövegkohéziós eszközök: egyszerű kötőszavak és személyes névmások (and) (I, you, he …)

**Témalista:**

**A zárójelben található szám jelzi, hogy az adott témakör melyik kerettantervi témához kapcsolódik**.

|  |  |
| --- | --- |
| **Témakör** | **Óraszám** |
| Személyes adatok, bemutatkozás, ismerkedés, köszönés, elköszönés (1.)  (4.)  Számok, színek ismétlése (országok zászlói) (1.) (3.) (7.) | 2  3 |
| Iskola, tanterem (2.) (7.) | 4 |
| Természet, állatok (1.) (3.) (7.) (8.) | 5 |
| Emberek, foglalkozások (1.) (7.) | 4 |
| Érzelmek, személyleírás, testrészek (1.) (3.)(7.) | 5 |
| Cselekvés, képességek (1.) (7.) | 4 |
| Család (1.) (7.) (8.) | 3 |
| A ház részei, bútorok, játékok (1.) (7.)  Zene, hangszerek (1.) (7.) | 4  2 |
| Ételek, egészséges táplálkozás (1.) (3.) (7.) (8.) | 4 |
| Az idő (1.) (7.) | 2 |
| A város, épületek, közlekedési eszközök (1.) (7.)  London, nevezetességek (5.) | 3  4 |
| Ruhák, öltözködés (1.) (7.) | 3 |
| Időjárás, a hét napjai (1.) (3.) (7.)  Egyházi ünnepek (5.) | 3  3 |
| Szabadon felhasználható órák (pl. mondókák, versek, dalok tanulására, gyakorlásra, összefoglalásra, számonkérésre) (6.) (7.) | 10 |

**Követelmények**

**Beszédértés**

A tanuló

* –az ismert nyelvi eszközökkel megfogalmazott, rövid kéréseket, utasításokat, azokra cselekvéssel válaszol;
* –megérti a hozzá intézett gondosan és lassan megfogalmazott kérdéseket.

**Beszédkészség**

A tanuló legyen képes

* –ismert dolgokat megnevezni;
* –5-6 dalt, mondókát, tanult szöveget reprodukálni;
* –kifejezni a tudást illetve a nem tudást *(can / can’t);*
* –véleményt nyilvánítani *(like / don’t like);*
* –néhány ismeretlen szót is tartalmazó egyszerű, rövid szöveget megközelítőleg helyes hanglejtéssel felolvasni.

**Olvasott szöveg értése**

* A tanuló legyen képes
* –felismerni a tanult szavak írott alakját;
* –megérteni az ismert nyelvi eszközökkel megfogalmazott, néhány szóból álló mondatokat;
* –megtalálni információkat ismert nyelvi elemekből álló néhány mondatos szövegben.

**Írás**

A tanuló legyen képes

* –a tanult témakörhöz kapcsolódó egyszerű, rövid szöveget tollbamondás után lejegyezni.

# 5–8. évfolyam

## Célok és feladatok

A tanulók a nyelvtanulás e szakaszában már megértik a tanár kéréseit, óravezetéshez használt utasításait. Fontos, hogy a nyelvtanulás iránti vágyuk, a kíváncsiságuk továbbra is fennmaradjon. Ez a sikerélményhez juttatással, az önbizalmuk növelésével, valamint a tanulók érdeklődését fenntartó témaválasztással érhető el. A témák kapcsolatban állnak a többi tantárgy tartalmával, ezáltal tudatosul a tanulókban, hogy az idegen nyelvet nem öncélúan tanulják, hanem azért, hogy minél szélesebb körből legyenek képesek információt gyűjteni illetve feldolgozni. Továbbra is a receptív készségek (hallott és írott szöveg értése) kapják a főszerepet, de egyre inkább előtérbe kerül a beszédkészség fejlesztése.

Életkori sajátosságuknak megfelelően a tanulók tanári segítséggel megismerik a hasonlóságon alapuló nyelvtani szerkezetekkel. A cél az, hogy tudatosuljon bennük ezek képzése és használata. Fokozatosan megismerik a nyelv szabályszerűségeit, bár a nyelvhelyesség még nem erősségük. Ösztönözni kell őket arra, hogy a nyelvi hibákat maguk vegyék észre és javítsák azokat, ezáltal válhatnak autonóm nyelvtanulóvá.

A nyolcadik évfolyam végére a tanulóknak képessé kell válniuk a nyelvtanulási stratégiák olyan szintű használatára, amely lehetővé teszi számukra az őket iskolán kívül érő idegen nyelvi hatások (filmek, zene, könyvek, újságok stb.) hasznosítását, valamint az irányított önálló tanulást.

Idegennyelvből különösen fontos, hogy a tanuló a nyelvi szintjének megfelelő tananyaggal találkozzon, és a neki megfelelő tempóban sajátíthassa el azt. A diákok képességei nagyon eltérőek lehetnek, ami az idegennyelv tanulásánál különösen nagy kihívás elé állítja mind a pedagógust, mind a diákokat. Elengedhetetlen a tanulási tempó helyes megválasztása, annak érdekében, hogy koherens és használható nyelvtudás jöjjön létre. Iskolánkban épp ezért évfolyamonként három nívócsoportban tanítjuk az angol nyelvet. A tehetséggondozó („A”) csoportban a tanulási ütem lényegesen gyorsabb, mint a másik két csoportban, valamint lehetőség van kiegészítő anyagok beépítésére. Ebben a csoportban célunk a diákok felkészítése gimnáziumi angol nyelvi tagozatok felvételi vizsgáira és versenyekre, valamint a sikeres nyelvvizsga megalapozása. Középhaladó („B”) csoportunkban az átlagos nyelvi képességű gyerekek számára biztosítunk megfelelő haladást. A felzárkóztató („C”) csoportban, ezzel szemben, fő célunk a minimum követelmények elsajátíttatása. a haladási tempó lényegesen lassabb, mint a másik két csoportban. Kiegészítő anyagok helyett itt a gyakorlás, elmélyítés kapja a főszerepet.

Az órák vezetése és a módszertan is nagyon eltérő lehet a csoportokban. Míg az „A” és „B” csoportokban az óravezetés angol nyelven történik, és csak ritkábban van szükség anyanyelvi magyarázatra vagy fordításra, addig a „C” csoportban a diákok nagyon igénylik a kétnyelvű óravezetést. Ugyanígy, míg az erősebb csoportoktól egyre inkább elvárjuk az önálló szövegfeldolgozást és tanulást, addig a „C” csoportosok gyakran folyamatos segítségre és rengeteg gyakorlásra szorulnak.

A csoportokat a negyedik évfolyam végén megírt felmérés eredményei alapján állítjuk össze, de lehetőséget biztosítunk a csoportok közötti átjárásra is, amennyiben azt érezzük, hogy a haladási tempó a gyermeknek nem megfelelő.

### Fejlesztési követelmények

– Alakuljon ki a tanuló érdeklődése más népek kultúrája és élete iránt.

– Életkorának és egyéniségének megfelelően fedezze fel az idegennyelv-tanulás sajátos módszereit, és fokozatosan sajátítsa el azokat.

– Használjon továbbfejleszthető nyelvtanulási stratégiákat.

– Fokozódó önbizalmának köszönhetően merjen idegen nyelven megszólalni.

– Legyen képes információt gyűjteni és nyújtani közvetlen környezetéről.

– Használja fel a nyelvtudásának fejlesztéséhez az őt osztálytermen kívül érő idegen nyelvi hatásokat.

# 5 – 6. évfolyam

Időkeret: 272 óra/év (4 óra/hét)

Az 5. évfolyamra az alsó tagozaton kialakult pozitív hozzáállással és a további nyelvtanulásra motiváltan érkezik a tanuló. Az 5-6. évfolyamokon a nyelvtanítás elsődleges célja ezek fenntartása és erősítése. . A Nat-ban megnevezett készségek továbbra is egymásba fonódva fejlődnek; ám a beszédkészség és a hallott szövegértés mellett előtérbe kerülnek az írásbeli szövegalkotás, valamint az olvasott szövegértés készségei is.

Az 5-6. évfolyamon a tanuló a 4-en már megismert témakörökkel és tartalmakkal találkozik, s az ott szerzett előzetes tudására építve bővíti tovább ismereteit. A témakörök egyre mélyebb és árnyaltabb feldolgozása, valamint a különböző szövegtípusok révén fejlődik a tanuló nyelvi cselekvőképessége: egyre bonyolultabb tartalmak megértésére és egyre összetettebb kommunikációs célok megvalósítására képes.

Az országismereti témakörök bővülése és elmélyülése tovább erősíti a tanuló érdeklődését és nyitottságát a célnyelvet beszélő, eltérő kulturális háttérrel rendelkező emberek iránt.

A két év során, párhuzamosan az anyanyelvi kompetenciák fejlődésével, a tanuló egyre motiváltabbá válik és a célnyelv pontosabb és tudatosabb használatára törekszik. Miután megismerkedik különböző tanulási stílusokkal és módszerekkel, elindul az önálló nyelvtanulóvá válás útján, és 6. osztály végére már rendelkezik alapvető nyelvtanulási stratégiákkal.

**Az oktatási szakasz végére a tanuló eléri a KER szerint meghatározott A1 szintet.**

## Témakörök, tartalmak

**Angol nyelvi funkciók az 5 évfolyamra (a zárójelben olvasható angol nyelvű kifejezések példák):**

* köszönési formák (üdvözlés és elköszönés) értelmezése és kifejezése (Hello! Good morning! Good night! Goodbye! Bye-bye! How are you? Fine, thanks. I’m OK.)
* köszönet kifejezése (Thanks.)
* bemutatkozás megfogalmazása (My name is … Hello. Hi! Nice to meet you.)
* információkérés, információadás (What’s your name? My name is Peter. How old are you? I’m 10. Where are you from? I’m from Budapest. What’s your favourite animal? My favourite animals are cats. Have you got a pet? Yes, a cat. No, I haven’t. Have you got any brothers or sisters? Yes, a brother. No, I haven’t.)
* hogylét iránti érdeklődés (How are you?)
* hogylét iránti érdeklődésre történő reakció kifejezése (I’m fine, thanks. I’m OK.)
* bocsánatkérés értelmezése és annak kifejezése (I am sorry. I’m very sorry.)
* bocsánatkérésre történő reakció megfogalmazása (That’s OK. No problem.)
* jókívánságok kifejezése (Happy birthday! Good luck! Congratulations!)
* főbb ünnepekhez kapcsolódó szófordulatok (Merry Christmas! Happy New Year! Happy Easter!)
* tetszés, illetve nem tetszés kifejezése (Do you like ...? Yes, I do. No, I don’t.)
* dolgok, személyek megnevezése, rövid/egyszerű jellemzése (What is this? What’s ... in English? What’s ... in Hungarian?)
* igenlő vagy nemleges válasz kifejezése (Yes, I have. No, I haven’t. Yes, I do. No, I don’t.)
* tudás, illetve nem tudás kifejezése (I know. I don’t know. I have no idea.)
* nem értés megfogalmazása (I don’t understand.)
* visszakérdezés kifejezése nem értés esetén (Can you repeat it? Can you spell it for me?)
* alapvető érzések kifejezése (I’m cold. I’m hungry. I’m happy/sad/angry.)
* kérés és arra reagálás (Can you give me a pen? Can I get a pen? Yes, here you are. Sorry, I can’t.)
* javaslat és arra reagálás (Let’s go to the cinema., Good idea.)
* betűzés kérésének kifejezése (Could you spell it, please?)
* utasítások értelmezése és azokra történő reakció kifejezése (Come here, please. Read the text, please.)

**Angol nyelvi elemek, struktúrák az 5. évfolyamra (a zárójelben olvasható angol nyelvű kifejezések példák):**

* létezés kifejezése jelen időben: ’to be’ létige (I’m … I’m not … Are you …? Is he …? Who is he? What’s that?)
* a hangsúlyos állítmány -*there is/there are* szerkezet állító, tagadó és kérdő alakjai (There is a park in my town.)
* szokásos cselekvés, történés kifejezése jelen időben: Present Simple (I eat bread for breakfast. I don’t like cheese. Do you play tennis?)
* jelenidejűség: állapotot kifejező igék (want, think, like, know)
* felszólító mód: felszólítások (Come here. Don’t shout.)
* kérdőmondatok, kérdőszavak (who?, when?, where?, what?, how?)
* birtoklás: birtokos névmások és ’s genitive (My, your, his/her/its, our, their, Joe’s brother …)
* mennyiségi viszonyok: egyes és többes szám (dog-dogs, child-children)
* mennyiségi viszonyok: számok (one, two, …, hundred)
* mennyiségi viszonyok: tőszámnevek, többjegyű számok, főnevek egyes és többesszáma, rendhagyó többesszám, megszámlálható főnevek, testrészek többes száma. (How many CDs have you got? I’ve got a lot of/few CDs.)
* térbeli viszonyok: prepozíciók, helyhatározók (here, there, on the left, on the right, in, on, under, opposite, next to, between …)
* időbeli viszonyok: gyakoriság (How often? always, often, sometimes, never, once/twice a week, every day), időpontok/dátumok, hónapok, napszakok (in 1997, in July, at 5 o’clock, on Monday, It’s eight. It’s quarter to eight, in March, in the evening)
* modalitás: ’can’ segédige (I can/can’t swim.)
* szövegösszetartó eszközök: névelők (a, an, the), mutató névmások (this, that, these, those), kötőszavak (and, or, but, because), névmások (I, he, they), some/any (There are some pencils in the bag. Have you got any sisters? I haven’t got any matchboxes.)

;

**Az 5. évfolyamon az angol nyelv tantárgy alapóraszáma: 136 óra.**

**A témakörök áttekintő táblázata:**

|  |  |
| --- | --- |
| **Témakör neve** | **Javasolt óraszám** |
| **Personal topics and topics concerning immediate environment and nature**  **Az én világom** – személyes adatok, bemutatkozás, ismerkedés, köszönés, elköszönés, mit szeretek, mit nem  **A család és barátok** – családtagok, családfa, barátok, foglalkozások  **Ház, lakás** – berendezési tárgyak a lakásban/házban; a lakás/ház bemutatása, állatok és növények a ház körül  **Kedvenc állatok**  **Mindennapi életünk (1)** – a mindennapi élet tevékenységei; napszakok | 45 |
| **Public matters**  **Intézmények, épületek, nevezetességek – London nevezetességei** | 6 |
| **Topics concerning classroom activities**  **Az iskola** – tanórai kérések, kérdések, utasítások; iskolai tárgyak, tantárgyak, órarend | 16 |
| **Cross-curricular topics and activities**  **Állatok leírása, állati testrészek, mítikus lények**  **Zenefajták, hangszerek**  **Keresztény ünnepek** | 8 |
| **English and language learning**  **Az angol nyelv betű- és jelkészletének alkalmazása**  **Kiejtésgyakorlás** | 7 |
| **Intercultural topics**  **Országok-nemzetiségek (nyelvek)**  **Célnyelvi országok és hazánk főbb országismereti jellemzőinek ismerete, összehasonlítása, ünnepek** (Halloween, Red Nose Day, Thanksgiving, Mother’s Day)  **Más népek élete, kultúrája –** szokások, szokatlan ételek a különböző földrészeken | 20 |
| **Current topics**  **Aktuális hírek, események feldolgozása**  **Híres emberek életének bemutatása - élettörténetek** | 8 |
| **Entertainment and playful learning**  **Versek, dalok tanulása**  **Angol nyelvi játékok**  **Filmnézés angol nyelven** | 16 |
| **Gaining and sharing knowledge**  **Projektmunkák, internetes kutatómunka a célnyelvi országok szokásairól** | 10 |
| **Összes óraszám:** | 136 |

## Témakörök, tartalmak

**Angol nyelvi funkciók az 6. évfolyamra (a zárójelben olvasható angol nyelvű kifejezések példák):**

* köszönési formák (üdvözlés és elköszönés) értelmezése és kifejezése (Take care!)
* köszönet kifejezése (Thanks a lot. Thank you very much.)
* köszönetre történő reakció megfogalmazása (You’re welcome. No problem.)
* bemutatkozás megfogalmazása (My name is … Hello. Hi! Nice to meet you.)
* információkérés, információadás (When’s your birthday? On 4th July.)
* hogylét iránti érdeklődés (What’s wrong?)
* hogylét iránti érdeklődésre történő reakció kifejezése (I’m fine, thanks. I’m OK.)
* bocsánatkérés értelmezése és annak kifejezése (I am sorry. I’m very sorry.)
* bocsánatkérésre történő reakció megfogalmazása (That’s OK. No problem.)
* jókívánságok kifejezése (Happy birthday! Good luck! Congratulations!)
* főbb ünnepekhez kapcsolódó szófordulatok (Merry Christmas! Happy New Year! Happy Easter!)
* megszólítás és elköszönés kifejezése írott, személyes szövegben, pl. baráti levélben és e-mailben (Dear Peter, Best wishes)
* véleménykérés és arra reagálás (Do you agree? Yes, I do. No, I don’t. What do you think? I think …)
* tetszés, illetve nem tetszés kifejezése (What’s your opinion about …? I think …)
* dolgok, személyek megnevezése, rövid/egyszerű jellemzése (What is it like? It’s …/ It’s big and comfortable.)
* tudás, illetve nem tudás kifejezése (I know. I don’t know. I have no idea.)
* nem értés megfogalmazása (I don’t understand.)
* akarat, kívánság kifejezése (Would you like a ...? Yes, please. No, thanks. I would like …)
* javaslat és arra reagálás (Would you like to come to the cinema? Yes, sure.)
* meghívás és arra reagálás (Can you come to my party? Yes, thanks. Sorry, I can’t. I’d like to invite you to my party.)
* kínálás és arra reagálás (Would you like an orange? Here you are. Yes, please. No, thank you. Thank you.)

**Angol nyelvi elemek, struktúrák az 6. évfolyamra (a zárójelben olvasható angol nyelvű kifejezések példák):**

* cselekvés, történés kifejezése jelen időben: Present Continuous (Why is she crying? I’m not listening. I’m leaving.)
* létezés kifejezése múlt időben: ’to be’ létige (I was … I wasn’t ... Were you …? Was he…? Who was there? What was that?)
* cselekvés, történés kifejezése múlt időben: Past Simple (I ate bread for breakfast. I didn’t see the film. Did you visit Joe?), a ’used to’használata
* cselekvés, történés kifejezése folyamatos múlt időben: ( I was walking in the park.)
* jövő idejűség kifejezése: ’going to’ (I’m going to be a doctor. It’s going to rain.), a folyamatos jelen idő használata jövő idejűség kifejezésére (I’m leaving tomorrow.)
* mennyiségi viszonyok: sorszámok (first, second, third…)
* mennyiségi viszonyok: megszámlálhatatlan főnevek (How much money have you got? I’ve got a lot of/little money.)
* minőségi viszonyok: melléknevek fokozása (Tom’s younger than Sue. Mary is the prettiest girl., She is as tall as me.)
* minőségi viszonyok: rendhagyó melléknevek fokozása (good/bad, better/worse)
* modalitás: ’must’, should segédige (I must go.You should learn more.), have to/don’t have to szerkezet.
* szövegösszetartó eszközök: mutató névmások (this, that, these, those), névmások (me, him, them…), some/any (There’s some water in the vase., There isn’t any juice in my glass.), határozatlan névmások (somebody, anybody, nobody, everybody)
* Passive voice

;

**Az 6. évfolyamon az angol nyelv tantárgy alapóraszáma: 136 óra.**

**A témakörök áttekintő táblázata:**

|  |  |
| --- | --- |
| **Témakör neve** | **Javasolt óraszám** |
| **Personal topics and topics concerning immediate environment and nature**  **Mindennapi életünk (2)** – szabadidős tevékenységek  **Étkezés** – mindennapi étkezéseink; alapvető étel- és italfajták  **Időjárás** – időjárási viszonyok, évszakok; ünnepek  **Öltözködés** – ruhadarabok; személyek külsejének leírása; tetszés, nemtetszés  **Egészség –** egészséges ételek, betegség | 45 |
| **Public matters**  **Vásárlás** – alapvető árucikkek; pénznemek  **Étkezés - étteremfajták**  **Kulturális események, szórakozás, utazás** | 6 |
| **Topics concerning classroom activities**  **Az iskola** – szabályok, egyenruha | 12 |
| **Cross-curricular topics and activities**  **Egészséges táplálkozás**  **Közlekedés régen**  **Keresztény ünnepek** | 9 |
| **English and language learning**  **Az angol nyelv betű- és jelkészletének alkalmazása**  **Kiejtésgyakorlás**  **Könnyített olvasmányok olvasása** | 8 |
| **Intercultural topics**  **Országok-nemzetiségek (nyelvek)**  **Célnyelvi országok és hazánk főbb országismereti jellemzőinek ismerete, összehasonlítása, ünnepek** (Halloween, Red Nose Day, Thanksgiving, Mother’s Day)  **Más népek élete, kultúrája –** szokások, szokatlan ételeka különböző földrészeken | 20 |
| **Current topics**  **Aktuális hírek, események feldolgozása**  **Híres emberek életének bemutatása - élettörténetek** | 10 |
| **Entertainment and playful learning**  **Versek, dalok tanulása**  **Angol nyelvi játékok**  **Filmnézés angol nyelven** | 16 |
| **Gaining and sharing knowledge**  **Projektmunkák, internetes kutatómunka a célnyelvi országok szokásairól** | 10 |
| **Összes óraszám:** | 136 |

### Követelmények a hatodik évfolyam végére

#### Beszédértés:

A tanuló legyen képes

* megérteni az ismert nyelvi eszközökkel kifejezett kéréseket, utasításokat, azokra cselekvéssel válaszolni;
* megérteni az ismerős szavakat, fordulatokat, melyek személyére, családjára, közvetlen környezetére vonatkoznak,
* megérteni a ismert nyelvi eszközökkel megfogalmazott, kérdéseket;
* kiszűrni fontos információkat ismert nyelvi eszközökkel, egyszerű mondatokban megfogalmazott szövegből.
  + megérteni a jórészt ismert nyelvi eszközökkel, egyszerű mondatokban megfogalmazott szöveg lényegét.

#### Beszédkészség:

A tanuló legyen képes

* ismert nyelvi eszközökkel megfogalmazott kérdésekre egyszerű mondatokban válaszolni;
* megérteni az ismert nyelvi eszközökkel megfogalmazott, egyszerű mondatokat;
* tanult minta alapján egyszerű mondatokban közlést megfogalmazni,
* tényszerű, egyszerű információkat kérni;
* tanult minta alapján egyszerű párbeszédben részt venni.

#### Olvasott szöveg értése:

A tanuló legyen képes

* felismerni és megérteni az ismert nyelvi eszközökkel megfogalmazott, egyszerű mondatokat;
* megtalálni fontos információkat ismert nyelvi eszközökkel, egyszerű mondatokban megfogalmazott szövegből;
* megérteni az ismert nyelvi eszközökkel, egyszerű mondatokban megfogalmazott rövid szöveg lényegét.

#### Írás:

A tanuló legyen képes

* egyszerű, tényszerű információkat leírni.
* ismert nyelvi eszközökkel megfogalmazott, egyszerű mondatokat helyesen leírni,
* egyszerű közléseket és kérdéseket a tanult minta alapján írásban megfogalmazni,
* egyszerű, strukturált szöveget (baráti üzenetet, képeslapot) létrehozni.

# 

# 7 – 8. évfolyam

Időkeret: 255 óra/év (4 ill. 3,5 óra/hét)

A 7-8. évfolyamon tovább folytatódik a nyelvi ismeretek és a szókincs bővítése, valamint a nyelvtani ismeretek funkcionális szemléletű elsajátítása. A szakasz végére a tanuló az ismert nyelvi eszközök segítségével többnyire helyesen és érthetően fejezi ki magát alapvető helyzetekben, akár telefonon vagy digitális csatornákon is. Felhasználja a tanult nyelvi elemeket és kommunikációs stratégiákat egyéni írásbeli és szóbeli közléseiben, valamint közvetíteni is tud az élő idegen nyelven. Az angol nyelv tanításának egy lényeges területe a 7-8. évfolyamon a szövegértés további fejlesztése, az autentikus szövegekkel való munka tudatosítása. A szókincs és a nyelvtani ismeretek közvetítése szövegek révén, szövegkörnyezetbe ágyazva történik. Nagy hangsúlyt kap a felfedező tanulás, melynek során a tanuló önállóan, a nyelvtanulási stratégiák egyre bővülő tárával és azok egyre tudatosabb használatával fedezi fel a szöveg tartalmát, valamint a nyelvi eszközök jelentését és szabályszerűségeiket.

A szélesebb körű nyelvtanulási, illetve nyelvhasználati stratégiák és azok tudatos használata tovább segítik a nyelvtanulót az önálló nyelvtanulóvá válásban és képessé teszik őt arra, hogy mindezeket más tanulási területeken is alkalmazza kompetenciái további fejlesztésére.

Ebben a nevelési-oktatási szakaszban a témakörök a korábbi szakaszokhoz képest jelentősen bővülnek, mélyebben és összetettebben kerülnek feldolgozásra, igazodva a nyelvtanulót körülvevő világhoz, mindennapjaihoz, érdeklődéséhez és igényeihez.

**E nevelési-oktatási szakasz fő célja, hogy a nyelvi készségek további fejlesztése révén a tanuló eljusson a KER szerinti A2 nyelvi szintre.**

**Témakörök, tartalmak**

**Angol nyelvi funkciók a 7. évfolyamra (a zárójelben olvasható angol nyelvű kifejezések példák):**

* megszólítás kifejezése és arra reagálás (Excuse me. Can I help you?)
* személyre vonatkozó információkérés, információadás (What’s your favourite subject? It’s maths.)
* jókívánságok kifejezésekor a reakció megfogalmazása (Thank you, the same to you.)
* telefon felvétele, telefonon való bemutatkozás (XY speaking.)
* megszólítás, elbúcsúzás személyes levélben (Dear John, Best wishes, Love,)
* tetszés, illetve nem tetszés kifejezése (How do you like it? I think it’s…)
* képesség kifejezése (Can you speak French? Are you able to ride a horse? I can understand French. I am unable to ride a horse.)
* szükségesség kifejezése (Do I have to ...? Do I need to …? You must … We have to …)
* lehetőség kifejezése (It may rain. She might visit us.)
* ígéret kifejezése (Will you help me? Don’t worry, I will. I promise …)
* szándék, kívánság kifejezése (What would you like to do? Would you like to have a rest? I’d like to see that film.)
* dicséret, kritika kifejezése (It’s great. It’s a good idea. It’s boring.)
* visszakérdezés, ismétléskérés kifejezése nem értés esetén (Sorry, what did you say?)
* nem értés, magyarázatkérés, magyarázat értésének ellenőrzése (Could you understand me? Is it clear? Sorry, what does that mean?)
* betűzés kérése, betűzés (It spells …)
* felkérés hangosabb, lassúbb beszédre (Could you speak a little more slowly, please? Sorry, that was a bit too fast.)
* remény kifejezése (I am looking forward to … I hope …)
* javaslat és arra reagálás (Would you like to come to the cinema? Yes, sure.)
* meghívás és arra reagálás (I’d like to invite you to my party. Thank you, I’m happy to come.)
* információkérés, -adás (When is the next train? What time does the train arrive? Is the boss here? Yes, he is.)
* egymást követő események leírása (What happened? First … then … finally …)
* bizonyosság, bizonytalanság kifejezése (Do you think they will come? They will probably come.)

**Angol nyelvi elemek, struktúrák a 7. évfolyamra (a zárójelben olvasható angol nyelvű kifejezések példák):**

* cselekvés, történés kifejezése múlt időben: Past Simple (I ate bread for breakfast. I didn’t see the film. Did you visit Joe?)
* jövő idejűség kifejezése: ’will’ (When will you be fourteen? I’ll help you.)
* felszólító mód: Egyes/Többesszám 1. személy (Let’s go.)
* birtoklás: birtokos névmások (mine, yours, his, hers, its, ours, theirs)
* birtoklás kifejezése múlt időben: ’have’ (I didn’t have many friends at school.)
* birtoklás kifejezése jövő időben: ’have’ (At the age of 25 I will have a car.)
* minőségi viszonyok: hosszabb melléknevek fokozása, összehasonlítás (She is the most intelligent of all. Tom’s younger than Sue. Mary is more beautiful than Sue.)
* modalitás: engedélykérés ’could’, ’may’ segédigékkel (Can/could/may I join you?)
* modalitás: kötelezettség kifejezése ’have to’ segédigével (Did you have to be there?)
* modalitás: tiltás kifejezése ’mustn’t’ segédigével (You mustn’t smoke here.)
* modalitás: valószínűség, lehetőség kifejezése (may, might)
* feltételesség kifejezése (We’ll stay at home if it rains.)

**A 7. évfolyamon az angol nyelv tantárgy alapóraszáma: 102+34 óra.**

**A témakörök áttekintő táblázata**:

|  |  |
| --- | --- |
| **Témakör neve** | **Javasolt óraszám** |
| **Personal topics and topics concerning immediate environment and nature**  **Szabadidő, szórakozás -** Hobbi, szabadidős tevékenységek, sportok  **Időjárás; öltözködés -** Divat; ruhák részei, kiegészítők  **Tágabb környezetünk -** Településtípusok; városi élet – vidéki élet; lakóhelyünk; városunk nevezetességei  Érvelés: városi és vidéki élet összehasonlítása  **Természetvédelem** | 25 |
| **Public matters**  **Utazás -** Utazási eszközök, módok  Közlekedési eszközök összehasonlítása, érvelés  **Útbaigazítás** | 20 |
| **Cross-curricular topics and activities**  **Növények, állatok, környezetvédelem**  **Természettudományok**  Bolygók, naprendszerünk  **Egészség, betegség** - Baleset, sérülések, segítségnyújtás,  **Keresztény ünnepek, imádság** | 35 |
| **English and language learning** | 5 |
| **Intercultural topics**  **Célnyelvi ország(ok) bemutatása** – szokások, időjárás, kedvencek, ételek  Skócia | 30 |
| **Current topics**  **Aktuális híradások , újságcikkek használata**  Eredeti (nem könnyített) videók | 5 |
| **Entertainment**  **Filmek, videók megtekintése, elemzése célnyelven**  **Könnyített olvasmányok** | 8 |
| **Gaining and sharing knowledge**  **Internetes kutatómunka kötött és szabad témákban**  Ország bemutatása, projektmunka | 8 |
| **Összes óraszám:** | 136 |

* **Angol nyelvi elemek, struktúrák a 8. évfolyamra (a zárójelben olvasható angol nyelvű kifejezések példák):**
* Present Perfect Simple (Have you done your room? I haven’t finished it yet.), (a *been* és *gone* használata
* a Simple Past és a Present Perfect összehasonlítása
* időtartam: How long? (How long were you in Spain? For one month.)
* időbeli viszonyok: ’already’, ’yet’, ’just’ (I have already read it. He has not finished it yet. She has just entered the room.)
* modalitás: tanácsadás ’should/shouldn’t’ segédigével (You should ask her.)
* szövegösszetartó eszközök: további kötőszavak (e.g. however), vonatkozó névmások (who, what, where, whose, that)
* függő beszéd kifejezése jelen időben (He says he is tired., I don’t know where he lives., Tell him to stop it.)

**Angol nyelvi funkciók a 8. évfolyamra (a zárójelben olvasható angol nyelvű kifejezések példák):**

* hogylét iránti érdeklődés és reakció (What’s the matter? I feel…)
* bocsánatkérésre történő reakció megfogalmazása (That’s OK. Don’t worry about it. It doesn’t matter.)
* véleménykérés és arra reagálás (Do you agree? Yes, I do. No, I don’t. What’s your opinion? In my opinion…, What do you think about …? I think …)
* dolgok, személyek megnevezése, rövid/egyszerű jellemzése (What is this? What is it like? It’s …, It’s made of …, It’s used for ...)
* egyetértés, egyet nem értés (Do you agree? What’s your opinion? How do you feel about it? I agree. I don’t agree. I don’t think so.)
* bemutatkozás megfogalmazása (Let me introduce myself.)
* öröm, sajnálkozás, bánat kifejezése (Are you happy about it? What do you think of that? How do you feel about it? Great! I’m glad to hear that. I’m so pleased that…, Good for you. I feel so happy for … I’m sorry to hear that. What a pity. Oh, no! Oh, dear! I feel so sorry for …)
* elégedettség, elégedetlenség, bosszúság kifejezése (What do you think of…? Are you pleased with …? Are you happy with …? Are you satisfied with …? That’s fine/nice/not bad. That was fine/good/ nice. I’m quite satisfied with … I’m quite happy with … I’m quite pleased with … It’s not good enough. That wasn’t very good.)
* csodálkozás kifejezése (How come? Is he? What a surprise!)
* valaki igazának az elismerése és el nem ismerése (You are right. You are wrong)

**A 8. évfolyamon az angol nyelv tantárgy alapóraszáma:102+17 óra.**

**A témakörök áttekintő táblázata**:

|  |  |
| --- | --- |
| **Témakör neve** | **Javasolt óraszám** |
| **Personal topics and topics concerning immediate environment and nature**  **Emberi kapcsolatok**  A családi élet, házimunka; háztartási eszközök  Férfi-női munkamegosztás a családban  Foglalkozások; munkahelyek  Ünnepek  Barátság, emberek belső tulajdonságai  **Étkezés-** Ételkészítés, étkezési szokások, főzés  **Szabadidő, szórakozás -** Hobbi, szabadidős tevékenységek, sportok  **Időjárás; öltözködés -** Évszakok, időjárás, természeti katasztrófák  **Időjárás; öltözködés -** Divat; ruhák részei, kiegészítők  **Tágabb környezetünk -** Településtípusok; városi élet – vidéki élet; lakóhelyünk; városunk nevezetességei  **Természetvédelem – veszélyeztett fajok**  Projektmunka:veszélyeztetett faj bemutatása | 45 |
| **Public matters**  **Étkezés-** Vendéglő, rendelés, fizetés, reklamáció  **Pénznemek,** átváltás  **Utazás -** Utazási előkészületek, szállásfoglalás, pénzváltás  **Utazás -** Utazási eszközök, módok  **Munkák –**állásszerzés, állásinterjú  Érvelés: Fizikai és szellemi munkavégzés összehasonlítása | 10 |
| **Topics concerning classroom activities**  **Az iskola világa**  Iskolai élet, iskolám bemutatása  Iskolai élet a célnyelvi ország(ok)ban  A brit és az amerikai iskolarendszer | 2 |
| **Cross-curricular topics and activities**  **Növények, állatok, környezetvédelem**  **Egészség, betegség -** Az emberi test részei, leggyakoribb betegségek (panaszok, kezelések); orvosnál  **Egészséges életmód**  Táplálkozási trendek, diéták összehasonlítása  **Keresztény ünnepek, imádság – „**Miatyánk” angolul | 20 |
| **English and language learning**  **Számítástechnika**, internet alkalmazása | 10 |
| **Intercultural topics**  **Célnyelvi ország(ok) bemutatása** – szokások, időjárás, kedvencek, ételek | 10 |
| **Current topics**  **Aktuális híradások , újságcikkek használata**  **Interjúkészítés**  Eredeti (nem könnyített) videók | 7 |
| **Entertainment**  **Filmek, videók megtekintése, elemzése célnyelven**  **Könnyített olvasmányok** | 10 |
| **Gaining and sharing knowledge**  **Internetes kutatómunka kötött és szabad témákban** | 5 |
| **Összes óraszám:** | 119 |

### Kimeneti követelmények 8. évfolyam végén

Az 5-8. évfolyamon a következő tanulási eredmények várhatók el:

* változatos, kognitív kihívást jelentő írásbeli feladatokat old meg önállóan vagy kooperatív munkaformában, a tanult nyelvi eszközökkel, szükség szerint tanári segítséggel;
* nyomtatott és/vagy digitális alapú segédeszközt, szótárt használ;
* értelmezi az életkorának és nyelvi szintjének megfelelő célnyelvi szituációkhoz kapcsolódó hangzószövegekben megjelenő információkat;
* kiemel, kiszűr konkrét információkat a nyelvi szintjének megfelelő írott szövegből, és azokat összekapcsolja más iskolai vagy iskolán kívül szerzett ismereteivel;
* a tanult nyelvi elemeket többnyire megfelelően használja, beszédszándékainak megfelelően, egyszerű spontán helyzetekben;
* digitális eszközökön és csatornákon keresztül is alkot szöveget szóban és írásban;
* digitális eszközökön és csatornákon keresztül is folytat célnyelvi interakciót az ismert nyelvi eszközök segítségével;
* digitális eszközökön és csatornákon keresztül is megérti az ismert témához kapcsolódó írott vagy hallott szövegeket;
* alkalmazza idegen nyelven az életkorának és érdeklődésének megfelelő digitális műfajok főbb jellemzőit.

#### Beszédértés:

A tanuló legyen képes

* megérteni az ismerős szavakat, fordulatokat, melyek személyére, családjára, közvetlen környezetére vonatkoznak,
* megérteni a hozzá intézett gondosan és lassan megfogalmazott instrukciókat,
* követni rövid, egyszerű útbaigazításokat,
* megérteni a tanárának a tananyaggal kapcsolatos egyszerű angol nyelvű magyarázatát,
* kikövetkeztetni a jórészt ismert nyelvi eszközökkel megfogalmazott, kb.100 szavas szövegből az ismeretlen nyelvi elem jelentését,
* elkülöníteni a jórészt ismert nyelvi eszközökkel megfogalmazott, kb.100 szavas szövegben a lényeges információt a lényegtelentől.

#### Beszédkészség:

A tanuló legyen képes

* egyszerű beszélgetésben részt venni, amennyiben a partner lassan, jól artikulálva beszél,
* feltenni és megválaszolni egyszerű kérdéseket ismerős témára és helyzetre vonatkozóan,
* önmagát, lakóhelyét egyszerű fordulatokkal leírni,
* fenntartani a beszélgetést, pl. új témát kezdeményezni, problémát felvetni,
* részt venni egyszerű, begyakorolt, hétköznapi témákról szóló beszélgetésben, mely közvetlen információcserét igényel ismert tevékenységgel kapcsolatban,
* képes magát megértetni társasági beszélgetésben.

#### Olvasott szöveg értése:

A tanuló képes

* megérteni az ismerős szavakat feliratokon, reklámokban, katalógusokban,
* elkülöníteni a jórészt ismert nyelvi eszközökkel megfogalmazott, kb. 100 szavas szövegben a lényeges információt a lényegtelentől,
* kikövetkeztetni a jórészt ismert nyelvi eszközökkel megfogalmazott, kb. 100 szavas szövegből az ismeretlen nyelvi elem jelentését.

#### Írás:

A tanuló képes

* rövid üzenetet megírni,
* magáról és kitalált személyekről egyszerű fordulatokat és mondatokat írni,
* ismert nyelvtani szerkezetek felhasználásával tényszerű információt közvetítő jellemzést vagy beszámolót írni.